הוועדה המיוחדת למאבק בנגעי הסמים והאלכוהול, כנסת 20, פרוטוקול מספר 118, 2018-05-09 09:30

תמר זנדברג: בוקר טוב לכולן ולכולם חברות וחברים.

תמר זנדברג: אני מתכבדת לפתוח את ישיבת ועדת הסמים והאלכוהול של הכנסת.

תמר זנדברג: זו ישיבה ראשונה לכנס הקיץ של המושב השלישי של הכנסת.

תמר זנדברג: אני רוצה לברך את פרופסור אבי שמחון שהצטרף אלינו, תודה שהצטרפת.

תמר זנדברג: הוועדה הזאת עוקבת באופן די צמוד אחרי למעשה כל מדיניות הקנאביס של ישראל, בפרט הקנאביס הרפואי ובפרט מתווה היצוא.

תמר זנדברג: אנחנו עובדים גם עם משרד הבריאות ושאר משרדי הממשלה שנמצאים פה, כמובן המשרד לביטחון פנים ואחרים, באופן מאוד צמוד על הנושא.

תמר זנדברג: ספציפית מתווה היצוא שזה נושא הישיבה שלנו, זה מתווה שהוועדה עוקבת אחריו, אני חייבת לומר באופטימיות רבה, אנחנו רואים בו פוטנציאל גם כלכלי וגם חדשני ויזמי של ישראל.

תמר זנדברג: יש כאן תחום שישראל יש לה בו יתרון יחסי.

תמר זנדברג: אנחנו רואים את זה גם אל מול המטופלות והמטופלים שאנחנו עוקבים אחריהם, אחרי הטיפול הרפואי בקנאביס בישראל, גם על הקשיים והאתגרים אבל גם על המקומות שבהם ישראל מובילה ומתקדמת ובהחלט יש מקום לציין את זה.

תמר זנדברג: מבחינת היצוא, שוב, מבחינתנו לישראל יש בו יתרון יחסי וחלון הזדמנויות לנצל אותו.

תמר זנדברג: שמחנו לשמוע בעבר שהוקמה בעבר בנושא, ועדת המנכ"לים בראשות מנכ"לי משרד האוצר והבריאות, מסקנות הוועדה הוצגו כאן בוועדה.

תמר זנדברג: אנחנו ראינו בזה אחד הדברים הנדירים שבהם ממשלת ישראל מחליטה, עושה תהליך מהיר יחסית, מציגה את המסקנות ומוכנה להמשיך הלאה באמת בשים לב לאיזה שהוא חלון הזדמנויות גם מבחינת היכולת שלנו לנצל את היתרון היחסי המדעי, הטכנולוגי, הידע, המחקרי, הרפואי של ישראל בנושא וכמובן בכפוף לכל הפיקוח והרגולציה המתבקשים לפתח כאן ענף שרק יועיל גם לכלכלה הישראלית, לחקלאות הישראלית, לרפואה הישראלית לתעשייה הישראלית ובסופו של דבר למדינת ישראל.

קריאה: גם למטופלים.

תמר זנדברג: כמובן למטופלים, אבל אנחנו מדברים ע כשיו על יצוא.

תמר זנדברג: אז למטופלים ברחבי העולם.

תמר זנדברג: בהקשר הזה עקבנו אחר כל ההתקדמות, כולל כניסתך בשלב מסוים – אני מבינה לבקשת ראש הממשלה – לתמונה, ואני רוצה לשמוע איפה הדברים עומדים כרגע.

תמר זנדברג: נמצאים כאן גם כל משרדי הממשלה הרלבנטיים שיתייחסו, לצערי חוץ ממשרד האוצר, דווקא המשרד החשוב ביותר אבל נמסר לי אתמול שנציגיו נקראו לדיון בחוף בנושא הרפורמה בחשמל.

תמר זנדברג: מאוד חשוב לנו לעקוב אחרי הנושא הזה ולראות שגם המדיניות הישראלית עושה את הדבר הנכון וגם עושה אותו בדרך הנכונה, כי זה גם חלק מקבלת ההחלטות והמשילות שתמיד אוהבים כאן לדבר בה, שגם התהליך וגם ההסתמכות של ההלך השלטוני כלפי הרבה מהיושבים כאן, ואני רואה כאן חלק מאנשיה תעשיה, החקלאות, שככה באמת יש כאן אנשים, במיוחד נשים שבאות הרבה פעמים מאוד מאוד מרחוק, כי ההליך הזה שממשלת ישראל ומדינת ישראל עושה הוא בעל משמעות רבה להרבה אנשים.

תמר זנדברג: אז נתחיל איתך, תאר לנו את הדברים כי באמת עדיין לא שמענו אותך ואחר כך נשמע התייחסויות.

תמר זנדברג: אם תוכל להישאר איתנו ולהתייחס בסוף לדברים שיעלו.

תמר זנדברג: בבקשה.

אבי שמחון: דבר ראשון אני מסכים עם כלמה שאמרת על הענף.

אבי שמחון: אני חושב שזה נכון מאוד.

אבי שמחון: כמו שאמרת, היה צוות שבחן את זה בישיבה אצל ראש הממשלה שאליה הגיעו הגורמים השונים.

אבי שמחון: מסתבר שיש עדיין מספר פערים של ידע שראש הממשלה ביקש להשלים ובגלל זה הוא ביקש ממני לבחון שוב את הדברים.

אבי שמחון: לא הייתי צריך לעשות את העבודה מההתחלה, הייתה לי את עבודת הצוות שהייתי יכול להישען עליה, להשתמש בה.

תמר זנדברג: אתה מדבר על עבודה כלכלית?

אבי שמחון: כן.

תמר זנדברג: כלכלית מבחינת הרווח הצפוי למדינה.

תמר זנדברג: לא מבחינת הידע, הידע החקלאי או הטכנולוגי של הקנאביס עצמו.

אבי שמחון: גם, גם וגם.

אבי שמחון: אי אפשר להפריד בין ההשפעה הכלכלית הישירה לבין הידע, היכולות שישראל מפתחת תוך כדי התהליך.

אבי שמחון: לכן אני בחנתי את כל הדברים, כמו שאמרתי, נשענתי על עבודת הצוות שכבר עשה את רוב העבודה ולכן יכולתי להגיש לראש הממשלה את הדו"ח במהירות גבוהה יחסית.

אבי שמחון: המסקנות שלי שראש הממשלה קיבל אותן, זה שאכן יש יתרון ויש ערך בהסדרת הענף הזה, כך שניתן יהיה לייצא קנאביס רפואי לחו"ל.

אבי שמחון: אבל כל זה נשען על כך שהמשרד לביטחון פנים יצליח להגיע להסכמות ביחד עם משרד האוצר ומשרד הבריאות, להסכמות כאלה שאנחנו נוכל להיות בטוחים שגם אחרי שנתחיל בגידול קנאביס רפואי לשם ייצוא לא תהיה זליגה לגורמי פשע.

אבי שמחון: שלא יהיה מצב שאם אנחנו עכשיו מייצרים פתאום הרבה מאוד קנאביס, תהיה איזו שהיא זליגה לגורמי פשע, שאתם יודעים - - -

תמר זנדברג: על זה אין ויכוח.

אבי שמחון: - - - קנאביס רפואי זה אחלה, אבל זה רק עניין של טרמינולוגיה אם אנחנו אומרים קנאביס, חשיש, מריחואנה.

אבי שמחון: אז צריך לזכור את העניין הזה ומכאן החשש המוצדק של המשרד לביטחון פנים.

אבי שמחון: עכשיו אנחנו עומדים בנקודה שבה המשרד לביטחון פנים צריך לסגור יחד עם משרד האוצר ומשרד הבריאות איזה שהוא מתווה כזה שימנע את החשש לאותה זליגה.

אבי שמחון: מסתבר שעדיין מתנהלים דיונים, עדיין יש נקודות, לא הרבה, מעט מאוד – אם הם ירצו לפרט איפה בדיוק עומדים הדברים מבחינתם, הם יפרטו – זה לא עניין של כסף אלא עניין של נהלים מסוימים שצריכים להיות מוסכמים על ידי המשרד לביטחון פנים, משרד הבריאות ומשרד האוצר.

אבי שמחון: זה עדיין לא נסגר.

אבי שמחון: ברגע שזה ייסגר, יש אור ירוק מצידו של ראש הממשלה להמשיך את המהלך.

תמר זנדברג: אוקיי, כלומר בעצם מה שאתה אומר לנו שזה דבר לדעתי חדש יחסית, ממה שעקבנו בתקשורת, אתה בעצם התבקשת על ידי ראש הממשלה לבחון את הדו"ח הכלכלי, את התועלת הכלכלית, כלומר מה זה בעצם יביא למדינת ישראל.

אבי שמחון: כלכלית מדעית טכנולוגית.

תמר זנדברג: אוקיי, והבדיקה הזאת נעשתה והמסקנה היא, לא ניכנס כרגע כי עקבנו בתקשורת שהייתה מחלוקת אולי בינך לבין משרד האוצר, כמה, מה הרווח הצפוי, אבל מה שאתה אומר לנו בעצם כרגע זה "אנחנו שמים את כל זה בצד, אנחנו מדינת ישראל, על כל הגורמים גם משרד האוצר וגם אתה וגם אחרים, מכירים בערך, בתועלת הטכנולוגית, המדעית, המחקרית מה שלא יהיה, מעוניינים לפסוע בנתיב הזה, שתיכף אולי גם נפרט קצת מה הפרטים שלו כי זה מאוד רלבנטי להמון מהאנשים שנמצאים כאן, גם חקלאים, גם תעשיינים שמשקיעים ואוספים השקעות מחו"ל ומתחילים לבנות ולפתח, במיוחד אני חייבת לומר זה רלבנטי לחלק מהשחקנים החדשים שנכנסים לתחום הזה שאולי צריכים להדביק איזה שהוא פער, אבל את כל זה אנחנו כרגע שמים בצד ובעצם הלאג האחרון בינינו לבין ממש יציאה לדרך ודהירה בכל הכוח זו אותה סגירה יחד עם המשרד לביטחון פנים על האבטחה של הדבר הזה, שאני לא חושבת שיש מחלוקת על זה שצריך לעשות את זה וגם אין מחלוקת על זה שזה לא סיבה שלא לפסוע בתהליך, הרי עובדה ששודדים בנקים היא לא סיבה לסגירת ענף הבנקאות אלא סיבה לאבטח אותם כמו שצריך ולהעביר את הכסף בברינקסים וכל מה שלא יהיה.

תמר זנדברג: בהקבלה, זה לא סיבה לעצור את התפתחות ה ענף אלא סיבה כמובן תוך כדי התהליך לאבטח אותה בצורה מקסימלית, זה ברור, אנחנו לא רוצים לעודד פשיעה אלא להפך, אנחנו רוצים להקטין אותה.

תמר זנדברג: אני חייבת לומר שבמהלך השנים כאן בוועדה מעולם לא, וכאן יש מחלוקת אולי עם חלקים במשטרה ובמשרד לביטחון פנים, אבל בוא נגיד לא הוצג לנו איזה מחולל פשיעה עד כדי כך משמעותי שהוא ממש מחריב את כל הענף.

תמר זנדברג: את זה אני אומרת ממש בלשון המעטה כדי לגרום לקונצנזוס כמה שיותר גדול סביב השולחן.

תמר זנדברג: נאמר לנו שיש, לא הוצג לנו משהו ממשי להסתמך עליו.

תמר זנדברג: למיטב ידיעתי זה מעולם לא הוצג על ידי שום גורם.

תמר זנדברג: אבל לא חשוב, בוא נניח לפחות זה לא הפך את ישראל לאיזה קרטל סמים בנוסח דרום אמריקאי שמאיים על שלום וכלכלת המדינה.

תמר זנדברג: רחוק מהסדרי גודל האלה.

תמר זנדברג: לכן אני חושבת שזו אמירה שהיא בהחלט, אני מקבלת אותה בברכה.

תמר זנדברג: אני כן אתעכב על החלק שני שלך כי כן הצגת אותו כמשהו שמעכב את היציאה לדרך ואני רוצה לשמוע את המשרד לביטחון פנים בהקשר זה.

תמר זנדברג: אחר כך ברשותך, אני אשמע את כל המשרדים, גם כלכלה, גם חוץ וגם החקלאות וכמובן הבריאות.

תמר זנדברג: אבל אני ארצה להדגיש ברשות

תמר זנדברג: כם כמה דקות לנושא הזה ואני מעדיפה שנתקדם בהנחה שהנושא הזה עם ההסדרים עם המשרד לביטחון פנים אכן נפתרים ונעבור יותר לפרקטיקה של המימוש של זה, כי זה לדעתי פה מאוד עומד בחר באיזה שהוא סימן שאלה.

תמר זנדברג: אז בבקשה יואל הדר.

יואל הדר: לגבי האמירות שלך אני - - -, את אומרת שאין קרטל של סמים, - - - שגם לא יגיע קרטל של סמים.

תמר זנדברג: כמובן.

יואל הדר: המטרה שלנו לא רק צופה פני עבר אלא גם צופה פני עתיד, בוודאי כשאתה מגדיל כמויות, גם זה יכול להשתנות, כל הדברים יכולים להשתנות ולכן המטרה שלנו של המשרד לביטחון פנים והמשטרה זה למנוע שהאירוע שכולנו מסכימים שהוא אירוע שלילי ביותר, לא יקרה.

יואל הדר: לגבי הדברים שלא הוצגו בפני הוועדה - - -

תמר זנדברג: באופן כללי זה המהות של משטרה והמשרד לביטחון פנים.

יואל הדר: אני שמח שהוועדה גם רוצה לשמוע על המהות.

תמר זנדברג: בהחלט.

יואל הדר: כי זה נוגע לכל אחד מאתנו.

תמר זנדברג: בהחלט.

תמר זנדברג: חד משמעי.

יואל הדר: לגבי הנושא הזה, אז כבר הגיע - - - לתקשורת, שכבר היו, לפחות לגבי חווה אחת, אחת שהיו שלושה - - - שנוגעים לחווה מסוימת, כמו כן היה ירי לעבר איזה בית וגם מטען חבלה.

יואל הדר: זאת אומרת שאפילו תקשורתית יש כבר אירועים בנושא זה ויש גם מידע מודיעיני שכמובן אי אפשר להציג בפני הוועדה מה המידע המודיעיני, לגבי כניסה של גורמי פשע לתוך הענף הזה.

יואל הדר: לכן יש לנו מידע ולא כל דבר אפשר לחשוף בפני הציבור.

יואל הדר: אני לא ראיתי את זה, צריך להאמין למשטרה שיש את המידע הזה וגם ראש אגף חקירות מודיעין הציג את זה גם בפני ראש הממשלה, אמר שאת הדברים האלה, וזה מפי האינסטנציה הבכירה במשטרה הרלבנטית לעניין, הדברים האלה נאמרו.

יואל הדר: אחרי שאמרתי את הדברים האלה, השר לביטחון פנים באיזה שהוא שלב למרות שהמשטרה מתנגדת להכנסה של הייצוא מהחשש שכל הפעילות הזו תקרה, הסכים בראייה של מדיניות, יש לו גם ראייה נוספת של העניין שהוא מתחשב בכלל המדיניות, הסכים לבוא לקראת המשרדים האחרים שעוסקים בנושא הזה ושינה את עמדתו בעניין זה שהוא מוכן שיקדמו את היצוא ובלבד שהמשטרה תקבל את מה שנדרש לצורך אפשרות של, מה שדיברנו קודם, הביטחון של התושבים, את כל האמצעים הדרושים כדי שאפשר יהיה לוודא את הדברים האלה ובנוסף כדי למנוע שהארץ תיהפך להיות חוות קנאביס, הוא דרש שתיקבע מכסה.

יואל הדר: המשטרה רצתה מכסה לחוות בודדות, והשר בסוף לאחר משא ומתן מול האוצר בסיכום תקציבי כתוב, הסכימו לכך שהמכסה תהיה עד 50 חוות לצורך גידול וריבוי - - -

איתן קופרשטוך: זה לא מה שהוצג על ידי משרד האוצר.

יואל הדר: לצורך גידול וריבוי של חוות קנאביס.

יואל הדר: אנחנו עומדים על זה.

יואל הדר: על הסיכום שהסכמנו לגבי כל המתווה, למרות שהמשטרה, אני אומר שוב, מסתייגת מזה, חושבת שאנחנו נתנו יותר מדי וזה באיזה שהוא מקום נושא בעייתי מבחינתה.

יואל הדר: לכן גם אני בתור אחד שצריך לממש את מה שהשר שלי מחליט לגביו, הסכמנו בהחלטת ממשלה לקדם את הנושא הזה שהייצוא יקודם ובלבד שנקבל כמובן תקציבים, שהאוצר בהחלט התחיל לממש את העניין הזה, ושנעמוד על דרישת המכסה.

יואל הדר: ברגע שדרשנו את דרישת המכסה - - -

תמר זנדברג: רק להבין, סליחה, אתה מדבר על זה כתנאי לאישור מתווה היצוא?

יואל הדר: כן.

יואל הדר: ממש תנאי.

יואל הדר: כי אנחנו רוצים באמת למנוע את הזליגה, רוצים למנוע את האפשרות, אנחנו צריכים קודם כל לקבוע מכסה מסוימת, שהארץ לא תהיה מלאה בחוות והשר הסכים לעצור במספר 50.

יואל הדר: ברגע שעמדנו על הדרישה של הנושא של המכסה, עלה ממשרד אחר שלדעתו המכסה הוא דבר שצריך להיות מעוגן בחוק ואי אפשר לקבוע את זה בהחלטת ממשלה.

תמר זנדברג: מי העלה את זה?

יואל הדר: משרד אחר.

יואל הדר: זה לא אני.

יואל הדר: כי אנחנו עומדים אחרי מכסה.

יואל הדר: לדעת אותו משרד הדבר פוגע בחוק יסוד חופש העיסוק ושצריך לאפשר לכולם להיכנס לתוך העניין הזה, אני סברתי שלא כך, אבל בהחלט לגיטימי.

יואל הדר: כמשפטן, אם יש דרישה למכסה, מאחר שזה משאב מוגבל, צריך לאפשר שההליך של בחירת החוות צריך להיות בצורה תחרותית הוגנת, או מכרז או הגרלה.

יואל הדר: אלה האפשרויות הקיימות בעניין הזה.

יואל הדר: הבנתי את הבעייתיות בנושא של יצוא כי אם ידרשו הגרלה, לא צריך לפרט מה כי זה לא - - - צריך רק לעמוד על המכסות אבל מתוך הבנה שמאחר ואמרנו ואני מבין את הבעייתיות, או שיגידו שאין בעייתיות, אבל אם קיימת בעייתיות לגבי יציאה להליך תחרותי כזה, דבר שיכול לגרום לייקור או לביטול של נושא הייצוא, הצעתי הצעה מסוימת שלדעתי הייתה עומדת בדרישות שלנו, של מעצור ב-50 חוות כדי שהממשלה תבחן - - -

חיים ילין: אתה קבעת גם מה גודל החווה?

חיים ילין: אני רוצה להבין.

תמר זנדברג: רגע, תן לו לסיים ואני אתן לך לשאול.

תמר זנדברג: שאלה רלבנטית.

יואל הדר: של מעצור במשך תקופה מסוימת, 60 יום, כדי שהממשלה תוכל לקבל החלטה.

יואל הדר: אחרי 50 חוות הממשלה תעצור - - -

קריאה: זה יהיה - - -?

תמר זנדברג: רגע, כל המשרדים נמצאים כאן וכולם ייצגו את עצמם.

יואל הדר: מה שאמרנו שאחרי 40 חוות משרד הבריאות יחד עם כל הגורמים הרלבנטיים יערוך בדיקה של הנושא ובהגיע לחווה ה-50, אם לא תהיה החלטה לפני זה, בהגיע לחווה ה-50 של הגידול וריבוי יהיה מעצור כדי שהממשלה תוכל לצפות מה קרה עד כה.

יואל הדר: האם אין בעיה, האם יש בעיה, האם צריך לבטל את הייצוא, האם הארץ נמצאת במצב מצוקה שצריך לבטל את היצוא או שאפשר להמשיך הלאה או שצריך לקבוע מגבלות נוספות.

יואל הדר: אמרנו שצריך מעצור ב-50 חוות ולמשך מצידי 60 יום שהממשלה תקבל החלטה בעניין, נקבע את זה בהחלטת ממשלה, 60 יום כדי שהממשלה תוכל לקבל החלטה.

יואל הדר: הדבר דומה - - -

תמר זנדברג: 60 יום למה?

יואל הדר: לקבל החלטה.

יואל הדר: מהחווה ה-50.

קריאה: לא, מהחווה ה-40 עד ל-50.

תמר זנדברג: רגע, תנו לו לייצג את עצמו.

תמר זנדברג: יואל תחזור בבקשה.

תמר זנדברג: 60 יום בין מה למה.

יואל הדר: מהחווה ה-40, הממשלה תצא לבחינת מה המשמעויות עד כה של הייצוא.

תמר זנדברג: מה-40 עד ה-50?

תמר זנדברג: כלומר התקרה הכללית היא 50 - - -

יואל הדר: מהרגע שנתנו רישיונות ל-40 חוות גידול או ריבוי, הממשלה באמצעות משרד הבריאות שמרכז את הנושא יבחן מה כל המשמעויות של היצוא, האם באמת זה עשה את כל הרווחים הכלכליים, האם זה גרם נזקים, לא גרם נזקים.

יואל הדר: האם החקלאות הרוויחה, האם צריך לשנות דברים, כל המשמעויות אחרי החווה ה-40.

יואל הדר: אם הממשלה לא תקבל החלטה בסמוך, בהגיע מתן הרישיון ה-50 ייעצרו מתן הרישיונות לחוות גידול או ריבוי למשך מבחינתי 60 יום, ב-60 יום הממשלה תקבל החלטה מה היא רוצה לעשות.

יואל הדר: היא רוצה להמשיך, היא רוצה להמשיך באופן זמני, לתת עוד חוות לתקופה מוגבלת, מה שרוצה הממשלה, היא תבחן.

יואל הדר: אם היא רוצה לבטל את כל הייצור או שהיא רוצה להמשיך.

יואל הדר: זאת אומרת כאילו באמצע האוטוסטרדה אתה שם רמזור והצבע של הרמזור ייקבע.

יואל הדר: לכן זה בהמשך - - - 60 יום.

יואל הדר: זאת הייתה המטרה.

תמר זנדברג: הדברים ברורים.

תמר זנדברג: מאה אחוז.

יואל הדר: אם המסלול שהצעתי היה קורם עור וגידים, אם ההצעה שלי הייתה קורמת עור וגידים, אז בעצם לא מדובר במכסה אלא מדובר במעצור לתקופה מסוימת, לגישתי.

יואל הדר: ואז לא היה צריך, אם זה לא מכסה, אז לא צריך גם לעשות הגרלה או מכרז, מפני שלא מדובר במכסה אלא מדובר במעצור, ולכן היה אפשר לצאת לדרך.

יואל הדר: אבל חבריי מכל משרדי הממשלה האחרים סברו שמה שאני מציע זו מגבלה.

יואל הדר: זו דעתם.

יואל הדר: זו מכסה.

יואל הדר: זה לא מעצור, זה מכסה.

יואל הדר: דעת האחרים, כל משרדי הממשלה האחרים, זה היה מכסה ועם זה הגענו לבירור, כל נושא הגיע לבירור אצל המשנה ליועץ המשפטי לממשלה, שבעקבות העמדה של כל משרדי הממשלה האחרים, גם לגישתם- - -

חיים ילין: לי לא מה שנאמר פה, זה מכסה של חוות או מכסה של כמות או מכסה של גודל.

יואל הדר: זו מכסה של מספר חוות.

יואל הדר: מספר.

יואל הדר: לא גודל, לא כמות.

יואל הדר: מספר.

חיים ילין: אני גם יכול בחווה אחת לייצר את כל הקנאביס של מדינת ישראל.

יואל הדר: מכסה של רישיונות לגידול או ריבוי של קנאביס.

יואל הדר: מכסה של רישיונות.

תמר זנדברג: שואל חבר הכנסת ילין, האם חוץ ממספר חוות יש עוד פרמטר למכסה.

יואל הדר: לא.

יואל הדר: - - - רק במספר החוות.

תמר זנדברג: אין בכלל.

תמר זנדברג: כלומר אותו מספר חוות יכול - - -

חיים ילין: אני רוצה, כבוד יושבת הראש, כי אני צריך ללכת לרפורמה.

תמר זנדברג: אני אתן, אין בעיה.

יואל הדר: התשובה היא מכסה לרישיונות של חוות ריבוי או גידול בלבד.

יואל הדר: יש עוד ר שיונות שניתנים, של המייצרים, של המייצאים, אנחנו לא דיברנו עליהם.

יואל הדר: רק חוות.

יואל הדר: כי זה גורם משפיע.

יואל הדר: כי קנאביס שמגדלים אותו הוא יכול להיות גם לרפואי וגם לא לרפואי ולכן מה ששמנו דגש על הנושא הזה.

תמר זנדברג: ברור, הצמח אותו צמח והמים אותם מים והשמיים אותם שמיים.

תמר זנדברג: אוקיי.

תמר זנדברג: בוא נתקדם.

יואל הדר: מאחר שעמדתנו בעניין הזה, הצעתנו בעניין הזה לא התקבלה, בעצם אמרו שמה שאנחנו הצענו זה מכסה והיות וזה מכסה אז צריך לצאת להליך, אם אנחנו, וזה עניין של מדיניות, שהשר שלי קבע שעומדים על הדבר הזה ואנחנו חושבים שצריך לעמוד, מאחר שזו מכסה, אז ההליך שצריך להתבצע הוא או הגרלה או בעצם מכרז לכל בעלי הרישיונות כי שם אנחנו עומדים, אני לא יודע מה ההמשך לגבי - - - אבל אני בטוח שחבריי יוכלו להגיד.

תמר זנדברג: מאה אחוז.

תמר זנדברג: בבקשה, אני אעבור ברשותך למשרד הבריאות קודם כי אני מבינה שפה עיקר ה - - -

יובל לנדשפט: הצעת המחליטים הוכנה בתיאום עם משרדי הממשלה השונים, לאחר הדו"ח של פרופ' שמחון.

יובל לנדשפט: דרך אגב, הדו"ח, זה המקום להגיד, הוא פשוט דו"ח מדויק, נכון, מציף את הדברים נכוחה, ובאמת הם עשו את זה אחרי עבודה בקצב מזורז מאוד, צריך להגיד באמת תודה לעוסקות ולעוסקים, באמת, ושמו את הדברים על השולחן.

יובל לנדשפט: מדובר פה במובילות של מדינת ישראל, ואנחנו צריכים לעשות את זה מהר.

יובל לנדשפט: זו השורה התחתונה, כי חובת ההוכחה על הגודל של זה מוטלת פה על כל מי שרוצה לעסוק בזה, גם עלינו.

יובל לנדשפט: ואז הכנו את הצעת המחליטים, כאשר יואל אמר נכון, ומיקד את זה.

יובל לנדשפט: הצעת המחליטים מגובשת כולה לאחר התקציבים, הדיונים בנושא האמצעים עם האוצר, וגם סוכם שאחר 40 חוות נערוך דו"ח בחינה והממשלה תדון בו תוך 60 יום, כשהממשלה סוברנית להחליט האם להמשיך, האם לעצור או אפילו לצמצם את מספר החוות.

יובל לנדשפט: הממשלה סוברנית להחליט הכל, ברור.

יובל לנדשפט: אלא שכאן נותר המשפט האחרון, מה קורה אם הממשלה תוך 60 יום לא מחליטה.

יובל לנדשפט: אומר המשרד לביטחון פנים, אני לא בטוח שהממשלה תוך 60 יום, תוך קצב מהיר מספיק תידרש להחלטה הזאת.

יובל לנדשפט: אנחנו חושבים, אנחנו לחלוטין כן סומכים על הממשלה שהיא תעשה זאת מהר לאחר הגשת הדו"ח, ולכן אומר המשרד לביטחון פנים, היות והוא לא סומך, הוא לא חושב שזה יקרה, הוא מעוניין להגביל את המספר באמת ל-50.

תמר זנדברג: את זה שמענו.

תמר זנדברג: אבל מה - - -

יובל לנדשפט: הגבלה ל-50 משמעותה מכסה, אין לנו דרך לקבוע זאת בתוואים כי יש כבר 900 מגדלים שלפחות רוצים או הביעו נכונות או הגישו - - - שניים מתוכם כבר קיבלו רישיונות GAP, אחרים במהלך עשייה ואנחנו יכולים ליצור פה באמת בוקה ומבולקה שתוביל לבג"צ, או הקפאה של התהליך או אפילו סיכונו של התהליך שקורה בארץ.

יובל לנדשפט: לכך אנחנו, משרד הבריאות, שר הבריאות, מנכ"ל משרד הבריאות, לא מסכימים.

יובל לנדשפט: אנחנו לא ניתן למשהו לסכן את התהליך כי קודם כל מטופלי מדינת ישראל קודמים לכל דבר אחר.

תמר זנדברג: ולכן?

יובל לנדשפט: ולכן צריך להמשיך את הדיון מהר ולפתור אותו.

תמר זנדברג: מה זאת אומרת, פה אני קצת - - -

יובל לנדשפט: ללא מכסה.

קריאה: ללא הגבלה.

יובל לנדשפט: רישיונות - - -

תמר זנדברג: הבנתי.

תמר זנדברג: רק להבין רגע פרוצדורלית, כי בעצם מסוף הדברים של יואל הדר וגם אני מבינה מהדברים שלך, למעשה כרגע הדברים באוויר, וגם אין גורם שהוא הגורם המתכלל שלוקח על עצמו, כי ועדת באב"ד סימן טוב, הגישה נתנה.

תמר זנדברג: אחר כך ועדת שמחון, הגישה, נתנה המלצה.

תמר זנדברג: זה עבר לידיים של בין משרד לביטחון פנים למשרד הבריאות נגיד, בתור מובילי התהליך, הם נתנו איזה תנאי, אתם לא מקבלים/ לא רוצים לשים את זה כתנאי, ועכשיו מה?

תמר זנדברג: לאן זה חוזר, מי הגורם המחליט?

תמר זנדברג: איפה השולחן ה- - -

יובל לנדשפט: השותפות פה היא של משרד הכלכלה, משרד הבריאות, משרד החקלאות.

יובל לנדשפט: זה לא רק משרד הבריאות, כמובן שמהצד - - -, ובאמת השאלה מה עושים, מוביל את זה משרד האוצר, כמובן עם המשרדים האחרים ואני חייב לומר שמשרד המשפטים, ממש רק כרגע, הבוקר עוד חנן גם שם, משרד המשפטים די מתכלל את התהליך כי הוא רואה ראייה רחבה ומיטבית של העניין ואנחנו מקווים מאוד שהנושא הזה יסתכם.

תמר זנדברג: יש פה ממשרד המשפטים?

קריאה: יש.

יובל לנדשפט: אם יהיה משרד אחר, מעל כולנו כמובן זה הממשלה ומשרד ראש הממשלה שיקבע פרמטרים זמניים, אנחנו נשמח.

תמר זנדברג: אבל בשולחן של מי זה נמצא.

תמר זנדברג: כלומר מי כרגע הגורם שאמור למשוך את העגלה הזאת קדימה?

איתן קופרשטוך: זה לא בשולחן.

תמר זנדברג: זהו, זה מה שאני מזהה פה.

תמר זנדברג: זאת הבעיה.

יובל לנדשפט: משרד האוצר, מנכ"ל משרד האוצר ושר האוצר.

יובל לנדשפט: לקחו על עצמם.

תמר זנדברג: והוא למעשה לצורך העניין, זאת אומרת אני רואה שהתגלעה כאן מחלוקת די מהותית בנושא המכסה, כלומר יש כאן תנאי, ממש הושם על השולחן, ואתם לא מקבלים את התנאי.

תמר זנדברג: אז עכשיו משרד האוצר שלצערי לא נמצא כאן, אבל בוא נגיד בלי לייצג אותו כגורם הדוחף וזה שרואה את הפוטנציאל הכלכלי ורוצה לקדם, אני מניחה שהוא ירצה לקדם את הדברים, השאלה היא מה, זה אמור להגיע חזרה ל שולחן ראש הממשלה?

איתן קופרשטוך: לא, זה אמור להיפתר בתוך ה, בחלק מהמסקנות, אותו סעיף קטן שכתוב שם הגבלה של 50, צריך להימחק.

איתן קופרשטוך: נקודה.

תמר זנדברג: הבנתי.

תמר זנדברג: אני נותנת לחבר הכנסת ילין כי הוא צריך לצאת לוועדה, אחר כך כלכלה, חקלאות.

חיים ילין: יום רביעי זה יום בעייתי כי זה שעה וחצי רק של ועדות.

חיים ילין: קודם כל אני חייב להודות שמהדיון האחרון שהיה פה, לפחות שאני הייתי נוכח בו, שהכל נעצר, אז היום השפה, הדיבור אחר לחלוטין.

תמר זנדברג: זה המשיך ואז נעצר.

חיים ילין: לא, אבל אני יכול להבין ולאורך כל הדרך אני מבין את המשרד לביטחון פנים.

חיים ילין: אין לי טענה.

חיים ילין: בסדר, הם צריכים לעמוד שם, יש להם את החששות שלהם והם צריכים, בסופו של דבר הרי על מי יבואו בטענות?

חיים ילין: יבואו למשטרה.

חיים ילין: ברור לחלוטין.

חיים ילין: ואז משם באה השאלה.

חיים ילין: אם ה-50, 40, 30 חוות?

חיים ילין: בסדר?

חיים ילין: שקבעתם לצורך העניין, אם הגודל של החווה לא נקבע ואתם קובעים שזה 30 או 40 חוות בגלל שהרבה יותר קל לשמור על החוות האלה, אז תגידו את זה בקול רם.

חיים ילין: תגידו את זה בקו רם "נוח לנו מאוד לבוא ולקבוע שב-40 חוות סטטיסטית אנחנו יודעים בעצם לשמור" - - -

תמר זנדברג: הוא אמר את זה.

תמר זנדברג: לזכותו ייאמר שבדיוק זה מה שהוא אמר.

חיים ילין: לשמור יותר טוב על הזליגה.

חיים ילין: אני אסביר איפה הסתירה בכל הדבר הזה, ואין לי בעיה, אני גם אמרתי מבחינתי, חווה אחת על 10,000 דונם ותעשו מה שאתם רוצים, ותשמרו על זה.

חיים ילין: בסדר?

חיים ילין: ויהיה קואופרטיב ותהיה שותפות של כל מי שגם בהגרלה.

חיים ילין: כמו שיש מכסות חלב, יש בסופו של דבר רפתות של שלושה וארבעה - - -

תמר זנדברג: יש פה כאלה שהם לא קיבוצניקים ולא רוצים להיות.

תמר זנדברג: לא רוצים לנהל שותפות.

חיים ילין: לא אמרתי שזה, יש קואופרטיב, בספרד אני לא מכיר קיבוץ אחד והבנק הקואופרטיבי החמישי בגודלו הוא בספרד, אז מה לעשות.

תמר זנדברג: זה מבחירה.

תמר זנדברג: אנשים נכנסים לזה מבחירה.

חיים ילין: בסדר, אז אני אומר, תמיד יש את האפשרות הזאת.

חיים ילין: גם אמרתי את זה, זליגה תהיה גם אם אנחנו מייצרים יותר חומר או שאנחנו צורכים יותר.

חיים ילין: כל עוד שמשרד הבריאות קובע ונותן את האפשרות להשתמש בקנאביס רפואי ליותר אנשים במדינת ישראל, אז גם שם הסכנה לזליגה היא יותר גדולה.

חיים ילין: מה ההבדל בין הצרכן האחרון לבין זה שמייצר?

חיים ילין: אני יכול להגיד לכם כראש מועצה, לא מעט היתרים נתתי לחוות.

חיים ילין: יחסית לאחוזים במדינת ישראל, בסדר?

חיים ילין: אין הרבה חוות במדינת ישראל, אז לפחות חלקן היו אצלי.

חיים ילין: לא היה אירוע פלילי אחד.

חיים ילין: אחד.

חיים ילין: להפחיד זה בסדר.

חיים ילין: מצד שני גם צריך לקחת את הסיכון.

חיים ילין: אני נציג של IPU, של כנסת ישראל.

חיים ילין: אני מייצג את כנסת ישראל בעולם.

חיים ילין: ישבתי עם מדינות מפותחות מאוד, מקנדה עד דרום אמריקה.

חיים ילין: כל היבשת מחכה לנו.

חיים ילין: היא רוצה את החומר.

חיים ילין: תראו, אני לא גידלתי ואני אמנם חקלאי, אבל הם אומרים, אין לי מושג איך הגענו לזה, שהחומר הפעיל במדינת ישראל הוא הטוב ביותר בעולם.

חיים ילין: הם אומרים את זה, לא אני קבעתי את זה.

חיים ילין: והם זקוקים לחומר הזה.

חיים ילין: אני לא רוצה לתת את החומר, דרך אגב, כי אז יקרה מה שקורה בים המלח, שאנחנו נתנו את ים המלח ומוכרים לנו אותו לחו"ל.

חיים ילין: אני רוצה את התעשייה פה.

חיים ילין: אני רוצה שתתפתח פה תעשיה כי אני יודע שעל כל חקלאי יש עבודה אולי ל-100 איש.

חיים ילין: וזה מה שצריך להסתכל, שיש מקומות עבודה ומה שמייצר, ואנחנו יכולים להוביל.

חיים ילין: עכשיו אני אגיד לכם משהו, אני תמיד טענתי ואני אמשיך לטעון, שמעבר לנשק, החקלאות בעולם זקוקה למדינת ישראל וזה גשר לשלום וזה גשר להרבה מאוד מקומות.

חיים ילין: אנחנו יכולים להאכיל את העולם והיום גם אנחנו יכולים להאכיל אותו בתרופות שמבוססות על קנאביס.

חיים ילין: את זה אני חושב שצריך לבוא ולהגיד את זה בקול רם.

חיים ילין: אם בטחון פנים רוצים 40 חוות או 50 חוות בגלל שרוצים שמור, אז בוא נדבר על איך אנחנו, מה התקן של חווה שנוכל לשמור, שכולנו נוכל לישון בשקט ואז כמות החוות לא תהיה פקטור בכלל.

חיים ילין: וכן אני אומר לכם, יש פה את נציג משרד החקלאות?

תמר זנדברג: כן, הוא תיכף ידבר.

חיים ילין: אני חושב שצריך פה להגדיל ראש, ואנחנו יודעים מה זה אגודות שיתופיות ומה זה השותפויות, לאשר פה שותפויות לכל מי שרוצה ולא למושבניק הבודד ולא לקיבוץ הבודד, אלא לבוא ולהגיד ,אוקיי, לפחות בשלב ראשון במדינת ישראל הקואופרטיב, השותפות, אתם תהיו יותר גמישים וגם רמ"י יהיה יותר גמיש, גם כשזה חוצה, וללכת על הכיוון הזה.

חיים ילין: אין דרך אחרת לפצח את זה, כי אני מפחד באמת מדבר אחד, אני באמת אולי אצביע בסוף על החוק יחד עם הממשלה, אני מפחד מבג"צ, כי אם מישהו ילך לבג"צ כי הוא לא זכה ובסופו של דבר יגידו שאין שוויוניות ואין אפשרות של עיסוק חופשי, כל מה שאנחנו יושבים פה כרגע, הכל נתקע.

חיים ילין: לכן אנחנו יכולים עד מחר, ובגלל זה אני אומר.

חיים ילין: אנחנו, החקלאים לצורך העניין, חייבים פה לבוא ולהתגמש ולבוא לקראת בטחון פנים כי אחרת הכל יהיה תקוע.

תמר זנדברג: תודה.

תמר זנדברג: משרד הכלכלה ואחריו משרד החקלאות.

איתן קופרשטוך: אני אתחיל קודם כל, כבר הודו פה לצוות של פרופ' שמחון, אז אני גם אודה לקולגה שלי מאוסטרליה שבאמת הלך והביא את כל החומרים שהצוות של פרופ' שמחון ביקש.

איתן קופרשטוך: שמצדיקים למעשה את ההיתכנות הכלכלית וכולי.

איתן קופרשטוך: אני רוצה להגיד שהצוות באמת ישב ובחן המון המון אספקטים, הצוות שהחליט על מתווה היצוא, ואני רוצה להגיד שהוא הסתמך על החלטת ממשלה מספר 1587, שהיא לא מושלמת.

איתן קופרשטוך: אבל היא קבעה עקרון מאוד מאוד ברור, היא קבעה שמי שיעמוד באמות מידה מקצועיות שכוללות גם אבטחה, יוכל לקבל רישיון לגדל ולרבות.

איתן קופרשטוך: וכך יצאנו למתווה הזה, וכך כל העולם מבין את זה, ולכן מגיעים אלינו גם השקעות זרות, מגיעות לכאן השקעות זרות.

איתן קופרשטוך: אני רוצה להגיד שאנחנו, ב-15 לחודש יש closing של חברה מחו"ל שאמורה להשקיע 100 מיליון דולר במדינת ישראל בנושא הזה, ופשוט לא יכולים לבצע את ההשקעה עד שלא יהיה להם מה שנקרא, בהירות או שהמצב לא יהיה ברור.

איתן קופרשטוך: שוק ההון העולמי לא אוהב מצב של אי ודאות, ויש בצנרת עוד לפחות חברה אחת, ציבורית בארצות הברית, שחתמה על הסכם השקעה של 200 מיליון דולר, וגם הם מחכים.

איתן קופרשטוך: ולא ייתכן שאנחנו נתקדם ונעצור - נתקדם ונעצור.

איתן קופרשטוך: אנחנו במשרד הכלכלה רואים בפיקוח של המשרד לביטחון פנים והמשטרה כאחד מהיסודות באמת של היצוא.

איתן קופרשטוך: אבל לא ייתכן, ואנחנו מוכנים לבחון את זה לא רק אחרי 40, אנחנו מוכנים לבחון את זה און ליין, שבוע בשבוע בבקשה ניפגש ונראה מה קרה.

איתן קופרשטוך: און ליין.

איתן קופרשטוך: אבל אנחנו לא יכולים לבוא ולהגיד, נשים רמזור צהוב ב-40 ואדוםב-50.

איתן קופרשטוך: אי אפשר לעשות כזה דבר.

איתן קופרשטוך: אי אפשר להגביל בשוק חופשי.

איתן קופרשטוך: הזכירו פה את הבעיה, עוד פעם, המתווה הוא לא מושלם.

איתן קופרשטוך: בטח שלא מושלם כלכלית, גם בארנה הבינלאומית, אבל הציגו פה גם בעיה, האם, איך יינתנו ההיתרים לגידול וריבוי, האם לפי דונמים, האם לפי חברות, האם לפי מגדלים, האם לפי אתרים.

איתן קופרשטוך: יש המון בעיות.

איתן קופרשטוך: אבל יש דבר אחד ברור, מי שעומד בתנאים, שזה יהיה אחד שמגדל על 50 מטר או אחד על 100 דונם, מי שעומד בכללים המקצועיים שכוללים גם את האבטחה של היק"ר, יקבל, ועל זה אנחנו מבססים את כל מתווה היצוא.

איתן קופרשטוך: אי אפשר להפסיק.

איתן קופרשטוך: אי אפשר להפסיק.

תמר זנדברג: אגב, יש לי שאלה.

תמר זנדברג: מבחינת ההערכה הכלכלית שלכם, כמה אתם מעריכים שהשוק הזה פחות או יותר יספוג?

איתן קופרשטוך: אני אענה לך.

איתן קופרשטוך: כמה חוות יש בקנדה?

איתן קופרשטוך: אולי עשר.

איתן קופרשטוך: באוסטרליה?

איתן קופרשטוך: כרגע יש נדמה לי שתיים.

תמר זנדברג: כלומר מה שאתה אומר בעצם, אתה מצפה מבחינת השוק, שהוא יאזן את עצמו.

איתן קופרשטוך: אני לא מצפה, אבל עצם העובדה ששמים איזה רמזור אדום, השוק יאזן את עצמו.

תמר זנדברג: בוא נגיד ככה, בין השמונה שקיימות היום ל-900 שהגישו, וה-40 שזה, אתה מצפה ש- - -

איתן קופרשטוך: ה-900 האלה שהגישו ופתחו להם את החלון צריכים להשקיע מאות מיליונים.

איתן קופרשטוך: מי ישקיע את זה?

תמר זנדברג: זה מה שאני אומרת, כלומר - - -

איתי מלכיאור: את צודקת בכך שאנחנו לא מעריכים שתהיה כזאת כמות כשנגיע לחווה ה-60, הבעיה היא שבעצם זה ששמת מגבלה, שם תהיה הפגיעה ושם זה ייעצר.

איתי מלכיאור: זה החשש.

תמר זנדברג: איך קריטריון ההחלטה.

תמר זנדברג: ברור.

תמר זנדברג: תודה.

תמר זנדברג: משרד החקלאות.

חנן בזק: קודם כל, חבר הכנסת חיים ילין לא פה אבל אני רק אומר שיש שותפויות, זה לא רק חקלאים בודדים, יש שותפויות, זה לא רק חקלאים בודדים, יש שותפויות עם קיבוצים, יש התארגנויות, הכל נמצא על השולחן.

חנן בזק: אני רוצה לומר שעמדת משרד החקלאות ואני לא אחזור על הדברים שכאן נאמרו, מסתמכת קודם כל על החלטת ממשלה 1587.

חנן בזק: שלב ראשון.

חנן בזק: היא אומרת שזה שוק חופשי.

חנן בזק: אני דרך אגב אמרתי גם בישיבה שהייתי עם פרופ' אבי שמחון, שטוב תמיד לראות את העניין הכלכלי, אבל לא ראיתי שבחנו את העניין הכלכלי לא בפלפל ולא בגפן ולא בדברים אחרים.

חנן בזק: זה טוב לראות, אבל זו בטח לא צריכה להיות מגבלה, ואני חושב שגם הדו"ח של פרופ' שמחון לא מגביל, יש חילוקי דעות בנושא הזה, וגם עד שלא נייצא לא נדע באמת את האמת בצד הכלכלי.

חנן בזק: אבל זאת לא הנקודה ואני שמח שזאת לא הנקודה המרכזית, אלא הנקודה המרכזית היא היכולת שלנו לייצר משהו, קנביס מדיקל גרייד, ולבסס משהו במדיקליזציה בנושא רפואי.

חנן בזק: מכאן התחלנו.

חנן בזק: עכשיו משרד החקלאות לא פוסל את תחנת הביניים של 40, בתנאי שלא הוגדר לפני כן שיש מכסה.

חנן בזק: כי אם מוגדרת מכסה מראש, גם את ה-40, אנחנו לא יכולים להגיע ל-40, כי כבר צריך לעשות או כמו שנאמר כאן, הגרלה, או מכרז.

חנן בזק: אני אומר לכם בוודאות שאם זה יהיה, זה מפוצץ את כל המתווה כי עומדים פה בפתח אנשים שהשקיעו, שהוא מספר 100 אולי, או מספר 150, או מספר 3, והוא כבר השקיע כי אנחנו כבר אמרנו לו להשקיע.

חנן בזק: גם שר החקלאות שלי נעמד ואמר "רבותיי, יהיה יצוא".

חנן בזק: חבר בממשלה.

חנן בזק: "יהיה יצוא, תתחילו.

חנן בזק: מי שקיבל קוד אישור מהיק"ר, ועבר את השלב הראשון יכול להתחיל לבנות".

חנן בזק: הוא לא קיבל רישיון לגדל, אבל התחיל לבנות.

חנן בזק: ואז יהיו פה בג"צים מפה ועד פתח תקוה.

חנן בזק: זה בג"צים שישברו גם את המתווה של השוק המקומי, שיהיה ברור.

חנן בזק: לכן אסור לנו להכניס כרגע את המילה "מכסה".

חנן בזק: כמו שיובל אמר, בואו נלך ל-40.

חנן בזק: סעיף ג/1 גם משרד החקלאות, בהצעת מחליטים מסכים לו.

חנן בזק: זאת אומרת נלך ל-40 אבל לא עם מכסה.

חנן בזק: אחר כך הממשלה תחליט אחרי 60 יום או 100 יום או חצי שנה, דרך אגב, מי שחושב שיקבלו 40 או 50 בשנה הקרובה, הוא הזוי.

קריאה: לא יהיה יותר מעשר.

חנן בזק: יהיו אולי עשר, גם לא יהיו עשר.

חנן בזק: זה סיפור.

חנן בזק: וצריך להפסיק לפחד מזה.

חנן בזק: אבל נגיד היום מכסה ל-50, אין יצוא ואין שוק מקומי.

חנן בזק: זה אנדרלמוסיה גדולה.

חנן בזק: לכן משרד החקלאות מתנגד למילה "מכסה" ואומר שאנחנו מוכנים ללכת למתווה הזה של התחנת ביניים הזו.

חנן בזק: אבל לא עם מכסה.

תמר זנדברג: אוקיי.

תמר זנדברג: אני רוצה לשמוע את שרונה, היועצת המשפטית של משרד הבריאות.

תמר זנדברג: קודם כל תודה שהצטרפת.

תמר זנדברג: ממה שאני שומעת, יש פה בעצם גורמי מקצוע מפרופ' שמחון דרך אנשי המשרדים, אבל בעצם באוזן שלי זה נשמע כמו מחלוקת, כולם אמרו כאן לבג"צ, יש פה איזו מחלוקת מנהלתית חוקית, נקרא לזה.

תמר זנדברג: כי גורמי המקצוע גם הכלכליים וגם החקלאיים וגם תיכף נשמע גורמים מהציבור ומהעולם הזה, אומרים, זה לא מחלוקת מקצועית כי לא יהיו 900 וגם לא יהיו 100 וזה גם לא יגרד את המכסה של ה-50.

תמר זנדברג: לכן זה בעצם צופה פני איזה שהוא הליך שצריך להיות כמובן שוויוני, כמובן חוקי, לעמוד בכללים, אבל הוא לא מהעולם המקצועי של המשרדים פה.

תמר זנדברג: איך את רואה את זה?

תמר זנדברג: נניח שראש הממשלה מחליט שכן הוא מקבל למען הרחק עדות ולהרחיק את הגדר וכולי והוא מקבל את המילה הזאת "מכסה".

תמר זנדברג: מהי המשמעות מבחינת היכולת שלכם כמשרד בריאות להוביל את התהליך הזה מול המבקשים השונים תחת המגבלה הזאת?

שרונה עבר הדני: קודם כל ברשותך כמה מילות הקדמה, ואני לא אתחמק מהשאלה הזאת.

שרונה עבר הדני: בהחלטת ממשלה 1687 הממשלה חד משמעית הודיעה שהיא צריכה לבחון את נושא של ייצור.

שרונה עבר הדני: הממשלה לא הבטיחה שיהיה ייצוא, אלא הבטיחה לבחון את הנושא, וראוי שהדברים יהיו על השולחן.

שרונה עבר הדני: לא הייתה הבטחה שיהיה ייצוא, הייתה הבטחה שהנושא ייבחן.

תמר זנדברג: ברור.

שרונה עבר הדני: זה המקום שבו- - -לא, כי גם חבל לי על אנשים שיוצאים מתוך נקודת הנחה שהיצוא מובטח באיזה שהוא אופן.

תמר זנדברג: סליחה שאני מפסיקה אותך, פה יש הבדל הפוך, אני העברתי את הכדור אליך בבחינה המשפטית אל מול המקצועית.

תמר זנדברג: פה יש הבדל הפוך.

תמר זנדברג: המשפטים רואים את זה בעיניים ה- - -

שרונה עבר הדני: אני משפטנית בעוונותיי.

תמר זנדברג: לכן אני אומרת, הפניה שלי אליך היא בספקטרום מאוד מסוים ולא בכדי כי את יודעת, איך ראש הממשלה המנוח שרון דפק על מכסה המנוע ואמר "תתחילו לעבוד גם אם לא הכל סגור משפטית".

תמר זנדברג: אז משפטנים עושים את עבודתם וזה מבורך ומכובד, עם זאת, העולם הכלכלי והתעשייתי יש לו קצב, את שומעת כאן, יש השקעות, יש דברים.

תמר זנדברג: זה פשוט הבדלי פרספקטיבה וטוב שיש את שניהם.

שרונה עבר הדני: אני חוזרת ואומרת, אני משפטנית ו- - - אבל זאת לא הסיבה שאני מציינת את זה, אני מציינת כדי להגדיר את התהליך וגם את חוסר הנוחות שלי בדיון פה.

שרונה עבר הדני: הדיון לגבי ייצוא כן או לא, הוא בעיצומו.

שרונה עבר הדני: הוצג בפני השולחן, תמצות של הדיונים שמתקיימים.

שרונה עבר הדני: אבל בסופו של דבר הנושא יחזור לממשלה והממשלה תקבל את החלטתה.

שרונה עבר הדני: המשפטנים צריכים להעיר לממשלה על הקשיים המשפטיים, בהרבה פעמים על הקשיים הביצועיים שנובעים מקושי משפטי, אבל כאן מדובר בנושא של החלטת מדיניות, חד משמעית זה נושא של החלטת מדיניות.

שרונה עבר הדני: כך למשל, חברי ציין שהייתה עמדה שלא ניתן לקבוע מכסות אלא בחקיקה ראשית, עמדה שלי.

תמר זנדברג: הבנו בין דבריו, לכן אני פונה אליכם.

שרונה עבר הדני: הנושא המשפטי הוכרע על ידי המשנה, שאין מניעה לקבוע את המכסה בנסיבות ובהקשר הספציפי הזה אבל המשנה לא קבעה שנכון לקבוע מכסות או חובה לקבוע מכסות, אלא שניתן לקבוע מכסות בהחלטת ממשלה.

שרונה עבר הדני: כאן אני חוזרת ואומרת, זה חוזר לעניין של מדיניות.

יואל הדר: ושהרמזור הזה כן מהווה מכסה, זה היא גם קבעה.

שרונה עבר הדני: וגם את ה - - - היא כן קבעה את זה.

יואל הדר: היא אמרה שכל משרדי הממשלה, - - - אז היא לא חלקה על הדבר הזה.

יואל הדר: זה לא ש- - - אף אחד לא סבר אחרת.

יואל הדר: אם מישהו היה סובר אחרת, יכול להיות שגם היא הייתה - - -

שרונה עבר הדני: ועוד איך סבר אחרת.

שרונה עבר הדני: אני לא מעוניינת לנהל את הוויכוח הפנים משרדי בפני הוועדה הזו כפי שאני לא מתכוונת לחלוק על סיכום דיון שיצא, ולהתחיל לפרשן אותו בפני הוועדה הזו.

שרונה עבר הדני: כולנו מבינים אותו בצורה מסוימת.

שרונה עבר הדני: אני לא חושבת שזה ראוי, אני לא חושבת שזה מתאים, אבל אני באי נוחות בנקודה הזאת.

תמר זנדברג: אין בעיה.

תמר זנדברג: תיכף גם נעבור למשרד המשפטים.

תמר זנדברג: השאלה אליך, את כמשפטנית של משרד הבריאות, שבסוף זה הגורם שפה מוביל את התהליך מול הרישיונות והדברים האלה - --

שרונה עבר הדני: כמשפטנית וכמי שמלווה את התהליך הזה כעת חיה, זה מתקרב ל-18 שנה, אז יש לי גם את הפרספקטיבה ההיסטורית של התהליכים שעשינו, איפה ששגינו ורצוי ללמוד מטעויות כי יש טעויות שעוד לא עשינו.

שרונה עבר הדני: עדיף לעשות טעויות שעוד לא עשינו.

שרונה עבר הדני: אין לי קושי קונספטואלי עם קביעת מכסה ברגע שהמשנה קבעה שאין מניעה לעשות את זה בהחלטת ממשלה, אין לי עמדה עקרונית נגד מכסות.

שרונה עבר הדני: גם החלטה 1587 קובעת במפורש שאם הממשלה סבורה שהדבר נדרש, היא יכולה לשנות ובכלל זה לקבוע מכסות.

שרונה עבר הדני: גם כאן הייתה רמיזה, בהחלטה 1587, שהדברים אפשריים וייתכן שהדבר ייעשה.

שרונה עבר הדני: אני כמשפטנית אמרתי, מאחר שזה מכסה, התוצאה של קביעת מכסה שיש חובה לחלוקה שוויונית של המשאב המוגבל.

שרונה עבר הדני: חלוקה שוויונית האפשרית בסופו של דבר, לפי אמות המידה המשפטיות המקובלות בעניין, וניסינו לשכנע אחרת וכאן לא הצלחנו לשכנע אחרת, בסופו של דבר דרך המלך זה מכרז, למצער בנסיבות מהסוג הזה שבאמת לא ניתן לקבוע מה אמות המידה, עושים הגרלה, ומכסות מחולקות בשיטה הזו ובשיטה הזו.

שרונה עבר הדני: המשמעות של קביעת מכסה בצורך בחלוקה שוויונית אומרת שמיום שהחלטת הממשלה הבאה תתקבל שאומרת מכסה, אנחנו צריכים בעצם לעשות "עצור", זו השיטה המתנהלת היום, אנחנו מנועים מלתת רישיונות חדשים עד שנשלים את הליך ההגרלה ועד שהמוגרלים - - -

תמר זנדברג: אבל מי המוגרלים?

קריאה: מי שהגיש אחרון, מי שגמר לבנות.

תמר זנדברג: לא, מי הפול שממנו מוגרלים?

קריאה: יש 900 פונים.

תמר זנדברג: רגע, סליחה שאני עוצרת אותך כי זו נקודה מהותית.

תמר זנדברג: מבין ה-900 שהגיעו, 890 בכלל לא עומדים בסף, אז נניח שבין ה-900 נגריל 50 ומבין ה-50 במקרה לא עלה אף אחד שכבר מוכן להתחיל בתהליך, אז יעמדו מכסות ריקות?

אבי שמחון: יעשו עוד הגרלה עד שיתמלא ויהיו 50 שגם - - -

תמר זנדברג: אבל אין 50 כאלה, יש עשרה כאלה בינתיים.

אבי שמחון: אפשר לקחת דמי רצינות לוודא שהם עומדים - - -

קריאה: אפשר לעשות עוד הגרלה אם יש מי שיוותר על הזכייה שלו.

תמר זנדברג: רגע, אחד אחד שהפרוטוקול גם ישמע.

שרונה עבר הדני: מקצת הקשיים שבמעבר מהשיטה הנוכחית, שאנחנו אומרים שמי שעומד בכל התנאים המאוד מורכבים ולא פשוטים מקבל רישיון, לשיטה אחרת, מקצת מהקשיים מתעוררים בדיון הקצרצר שנערך כאן.

שרונה עבר הדני: החשש שלנו שבמעבר הזה אנחנו נהיה במצב של הקפאה לתקופה לא ידועה, וכבר היינו במצבים של הקפאה וזה לא טוב.

שרונה עבר הדני: אז יכול להיות שבטווח הארוך, עוד עשר שנים נתגבר על כל המהמורות, והכל יהיה - --

קריאה: בג"צ.

שרונה עבר הדני: אפילו בלי בג"צ.

שרונה עבר הדני: אפילו בלי בג"צ אנחנו בהקפאה עד שאנחנו לא בעצם עושים את שינוי הפאזה.

שרונה עבר הדני: שוב, רק כדוגמה וכמשל, עשינו הגרלה, אנחנו מודיעים שכל מי שרוצה להירשם יש לו עכשיו 60 יום להירשם להגרלה.

שרונה עבר הדני: אנחנו עושים את ההגרלה, יש לנו את ה-50 זוכים, קצת פחות כי יש לנו רישיונות קיימים שכנראה צריכים לשאול האם הם בפנים או בחוץ, מה שנקרא אם מוחרגים מהגרלה או לא, ים של שאלות קטנות, עשינו הגרלה.

שרונה עבר הדני: קיבלנו.

שרונה עבר הדני: עכשיו אנחנו מחכים שהזוכים, אנחנו גם נצטרך לקבוע תוך כמה זמן אתם צריכים לממש את ההגרלה כי מהיום למחר אי אפשר לממש את זה.

שרונה עבר הדני: ואז כעבור X זמן אם הם לא מימשו, אז זה חוזר לפול ואני צריכה לעשות הגרלה חדשה, ובינתיים, המצב הזה אנחנו מעוניינים להימנע ממנו כי הוא משבש את התהליך התקין והסדור והמתודולוגי שהתחלנו לייצר אותו.

תמר זנדברג: אבל איך אפשר להימנע ממנו?

שרונה עבר הדני: לא לקבוע מכסה.

אבי שמחון: ולפעמים צריך לדעת לסטות מהתהליך המתודולוגי הסדור וכן הלאה שלך, וללכת לתהליך שהוא אפשרי.

אבי שמחון: כי בסוף יש רק משרד אחד בממשלה שמוסמך להגיד האם וכמה אפשר לייצר.

אבי שמחון: המשרד הזה הוא המשרד לביטחון פנים.

תמר זנדברג: למה?

אבי שמחון: המשרד לביטחון פנים אמר שמעל ל-50 עם התקציב הנתון הוא לא יכול להבטיח מניעה של זליגה.

אבי שמחון: זה המשרד, הוא קבע, ועכשיו עם כל הכבוד למשרד הבריאות, המשפטים, החקלאות וכן הלאה, צריך להתיישר ולמצוא את הדרך איך מיישמים את מה שהמשרד לביטחון פנים קבע.

אבי שמחון: ויורדים מהדרך הסדורה, וסוטים טיפה שמאלה או ימינה.

שרונה עבר הדני: פרופ' שמחון, ברשותך אני אחזור על דברים שאמרתי אך לפני כמה דקות.

שרונה עבר הדני: אני כמשפטנית מציגה בפני מקבלי ההחלטות את המשמעויות.

שרונה עבר הדני: ההחלטה - - -

אבי שמחון: המשפטנים אומרים שזה אפשרי.

שרונה עבר הדני: אני אמרתי שזה לא אפשרי?

שרונה עבר הדני: אמרתי שזה אפשרי רק שאני אומרת מה ההשלכות של האפשרות הזו.

אבי שמחון: המשנה ליועץ המשפטי אמרה, אז למה להגיד יעשו הגרלות ויחזרו וכל זה.

קריאה: ההשלכות הן חצי שנה לפחות.

אבי שמחון: אין חצי שנה מפני שעדיין אף אחד לא קיבל את האישור בכלל לייצא קנאביס, חברות, אלה הן שצריכות לייצא, תשמעו, מי שמייצא זה לא המגדלים.

אבי שמחון: מי שמייצא זה החברות שעושות את המדיקליזציה.

אבי שמחון: אף אחת מהחברות הללו עדיין לא קיבלה אישור לייצא אפילו גרם אחד.

אבי שמחון: אז גם אם הכל היה נסגר מחר בבוקר לא היה ייצוא.

אבי שמחון: לכן אין בעיה, אפשר לעשות את התהליך הזה, ולסגור את העניין.

שרונה עבר הדני: לגבי מחר בבוקר אני יותר מוטרדת לגבי מטופלי מדינת ישראל ואחר כך מטופלי העולם.

אבי שמחון: זה לא קשור מטופלים, אנחנו מדברים על ייצוא כאן.

קריאה: אבל אף אחד לא ירצה לבנות חווה אם אין לו עכשיו ודאות שהוא - - -

תמר זנדברג: בואו, לדעתי העמדות בתוך הממשלה די ברורות.

תמר זנדברג: בואו נשמע כמה מהגורמים, כל מי שמצביע להעביר פתק למנהלת הוועדה עם שם ותפקיד.

תמר זנדברג: נתחיל מחגי הילמן, אחריו נעה בראל.

תמר זנדברג: בבקשה.

חגי הילמן: שלום לוועדה אני מחברת BOL, BOL זוהי חברה שמחזיקה כרגע בכל התקנים של ההסדרה החדשה, יש לנו שני רישיונות של GAP לגידול ולריבוי, יש לנו רישיון שלGMP למפעל, יש לנו GSP כמובן, לביטחון.

חגי הילמן: ואנחנו מוכנים לנושא של הייצוא.

חגי הילמן: כאן דיברו וכל הזמן מנסים לקשור את הנושא של הייצוא לנושא של כמות החוות החדשות שיכנסו וחבל לי שזה ככה קורה כי אני חושב שאפשר לעשות את ההפרדה, ייתכן שיהיה תהליך ארוך עד שיצטרפו עוד חקלאים פנימה, כאן מדברים על 900 כאלה שרוצים לעסוק, אנחנו מעריכים שלא ייכנסו עוד הרבה, העלויות הכבדות מאוד של הכניסה לתחום הזה לדעתי יגרמו לבין 10 ל-20 עוסקים חדשים בכל מקרה, אבל חלון ההזדמנויות כפי שכולם מכירים אותו, ייסגר לנו מתי שהוא.

חגי הילמן: מתי שהוא תקום מדינה בעולם שתתחיל לספק קנביס לכל המדינות שרוצות בכך ואנחנו נהיה מחוץ למשחק וכל הדיון הזה יהיה דיון עקר ואינרטי וכמו שאנחנו רואים יש פה איזה שהוא קשר גורדי שייקח קצת זמן להתיר אותו ולדעתי זה ממש חבל שאנחנו לא מתחילים כבר עכשיו להיערך לנושא של הייצוא וצודק פרופ' שמחון, גם ההחלטה תצא היום, זה לא שמחר יתחיל לצאת קנביס, יש עוד דרך ארוכה על מנת להכין את הכמויות הנדרשות לייצוא, זה סיפור של לפחות חצי שנה עד שיותחל באמת לייצא קנביס, אבל להחליט שאנחנו מבצעים את ההפרדה הזאת כבר עכשיו לדעתי זה דבר נכון וראוי ואני מניח שברגע שנתחיל לייצא קנביס, וכמוני יש עוד אחד כבר היום שיוכל לעשות את זה- - -

תמר זנדברג: כלומר אתה אחד מהשניים שיובל ציין.

חגי הילמן: כן.

חגי הילמן: ואני מניח שבחצי השנה הקרובה יצטרפו עוד שניים שלושה לתוך הסיפור ה זה, לא מדובר כאן בפעילות שהיא רק שלי, אלא בפעילות ששייכת לכל מדינת ישראל.

חגי הילמן: אני מניח שברגע שיתחיל לצאת קנביס רפואי אמיתי שעומד בכל התקנים הנדרשים, שדרך אגב, זה מהפכני בעולם, אין עוד מדינה אחרת שיודעת לעשות את זה, גם המשרד לביטחון פנים, זה יניח את דעתו ויראה שהתהליכים הם יותר סדורים ויותר פשוטים ואין סכנה לזליגה שגם אנחנו מוטרדים ממנה, וכל התהליך הזה יקבל איזה שהוא בניה או הבנייה מסודרת כדי שכל המצטרפים לאחר מכן בכל שיטה שהיא שתיבחר, יוכלו להצטרף על העגלה הזאת ולייצא גם קנביס בצורה שהיא יותר מסיבית מהדבר הראשון.

חגי הילמן: זאת אומרת אותו פיילוט שמדברים עליו, יכול להתחיל מחר בבוקר לדעתי, וחבל שהוא מתעכב.

תמר זנדברג: תודה.

תמר זנדברג: נועה בראל.

נועה בראל: קודם כל תודה לתמר שכל פעם מכנסת אותנו - - -

תמר זנדברג: תודה לכן שאתן באות כל פעם מהערבה.

נועה בראל: יש כמה נושאים שמטרידים אותנו ואני חייבת להגיד שבאמת - - - נדון בנושא שבעצם בשבילו ביקשנו לבוא ולדבר, הנושא של 40 חוות שהיינו רוצות להציע גם עוד פרספקטיבה דווקא למשרד לביטחון פנים, ואני קודם שוחחתי בדרך איתך, וזה נשמע כאילו אנחנו כל הזמן נורא מתקיפים אתכם, כולם נורא טובים ונורא בעד ואתם נגד, וזה לא ההרגשה שלנו.

נועה בראל: פשוט יש דברים, ואנחנו מבינים את החשש לזליגה וגם לנו יש ילדים וגם אנחנו לא רוצים שיזלוג, זה אינטרס משותף.

נועה בראל: אבל בכל מקרה, אני מסתכלת, עברה כבר שנה וחצי מאז שהרפורמה - - -חווה אחת לא קמה, בגלל שיש קשיים אובייקטיביים בהקמה של חוות.

נועה בראל: זה עלויות מטורפות, אני מצטרפת לדעת המומחים פה, שיקומו אולי עוד עשר או 20 חוות וברגע שישימו את המכסה לתוך החוק בעצם, שזה מונע בעצם מפחד שהוא לא רציונלי כי כולם פה יושבים סביב ואומרים, כל האנשים, גם בתור יזמית חדשה וגם העוסקים הקיימים וגם משרדי הממשלה מכל הפרספקטיבות, זה לא יגיע ל-40 חוות אם רק ניתן לשוק לפעול באופן טבעי, כי החסמים הטבעיים הם כל כך כל כך גבוהים.

נועה בראל: אבל אם כן ישימו את המכסה, זה יעכב את כל התהליך הזה וכנראה יפנצ'ר אותו לחלוטין והרכבת שדיברנו עליה שהתחילה לנסוע היא כבר מה-זה נוסעת, דוהרת.

נועה בראל: נושא אחר שלא דובר פה והוא נורא, לפני כמה ימים יצאה איזו שהיא הצהרה ממשרד הבריאות, ופה אני דווקא עכשיו - - - בחוסר נימוס, יצאה איזו שהיא הצהרה ממשרד הבריאות לגבי הפיקוח על המחירים.

נועה בראל: אני רוצה להתחיל ולהגיד שברור שהמטופלים הם מעל לכל.

יובל לנדשפט: איזו הצהרה?

נועה בראל: יצאה איזו שהיא הצהרה שהולך להיות פיקוח על המחירים, שזה לא יהיה מחירי שוק חופשי.

יובל לנדשפט: זה נבחן על ידי השר, שאנחנו בוחנים את סוגיית המחיר.

יובל לנדשפט: זהו.

יובל לנדשפט: אם ציטטו אחרת כרגיל - - -

שרונה עבר הדני: - - - מה אומר שיהיה כשל שוק, המדינה תתערב.

נועה בראל: אוקיי.

נועה בראל: אם אין מה לדאוג אז אין מה לדאוג.

שרונה עבר הדני: לדאוג תמיד יש, הנושא נבחן כי האחריות שלנו היא לבחון את הדברים.

שרונה עבר הדני: גם בהחלטה 1587 נאמר שהממשלה תעקוב, תפקח, ובמידת הצורך היא תתערב בקביעת מכסות בהתערבות במחירים, וכן הלאה.

נועה בראל: התערבות במחירים, אפשר להתערב במחירים וכולנו פה בעד המטופלים.

נועה בראל: אפשר לעשות את זה בעזרת סיבסוד ואפשר גם לבוא ולקבוע מחירים, אני רק רוצה להתריע שזה דבר שהוא מסוכן, ודבר שאתם וגורמי מקצוע התריעו מהיום הראשון, שברגע שאתם רוצים להעלות את הסטנדרט וברגע שאתם מפצלים את זה לכמה וכמה חוליות, מאוד מאוד מייקר את התהליך.

נועה בראל: אם יהיה פיקוח מהסוג שמתערב במחיר בצורה, לגבי מה - - - היצרנים, זה דבר שיהיה בלתי אפשרי.

שרונה עבר הדני: אם תהיה התערבות היא תהיה בהתאם לכלים החוקיים שמאפשרים התערבות, שמאזנים את כל השיקולים האלה.

שרונה עבר הדני: התערבות גרידא שמתעלמת מהמכלול של הנתונים לא תעמוד בביקורת.

תמר זנדברג: תודה.

תמר זנדברג: דנה בר-און בבקשה

דנה בר און: תודה כבוד יושבת הראש, אני שמחה שהעלית את הדברים האחרונים שהעלית, נעה, ואני רוצה לבוא ולהגיד אולי משהו שאתם לא חושבים עליו, שהבג"צ היחיד שיכול לעצור את הרפורמה הזו זה לא רק הבג"צ שהזכיר פרופ' שמחון.

דנה בר און: ביום ראשון לפני כשבועיים וחצי באותה שעה שאני קיבלתי בביתי את המשלוח של התרופה שלי, שידוע לכל בדיוק כמה היא, ובאיזה מחיר שזה המחיר הקודם, באותה השעה נכנסה מטופלת חדשה, טרייה, לסופר פארם בתלפיות וקנתה מינון שהוא רבע מהמינון שלי, בפי שניים מהמחיר שאני שילמתי.

דנה בר און: שווה ערך הדבר שאני אכנס כרגע לפיצוציה ואקנה ארבע מקופלת בארבעה שקלים ואת תיכנסי לאותה פיצוציה ותקני מקופלת אחת בשמונה שקלים.

תמר זנדברג: אולי בברלין יש ברבע - - -

דנה בר און: אבל זה מה שקרה כאן כרגע בארץ.

דנה בר און: נוצר מצב שמטופלת שמקבלת מינון שהוא רבע משלי שילמה פי שניים ממני.

תמר זנדברג: רגע, המחיר היום הוא לא לפי מינון.

תמר זנדברג: המחיר היום הוא מחיר קבוע.

דנה בר און: בסופר פארם הוא כבר לפי מינון, המחיר שמגיע אליו בסופר פארם הוא לא מחיר אפשרי גם לא במינונים שהם רבע משלי.

דנה בר און: כי הלכה למעשה אנחנו כבר הגענו לתרחיש שאני אישית הזהרתי ממנו, מהיום שפורסמה טיוטת החלטת הממשלה ששרונה מזכירה כל הזמן בפברואר 2016.

דנה בר און: ואני יכולה לומר כרגע דבר נורא פשוט, המחיר, העב"מים, אגב, זה הכינוי שלי לערבוב בלתי מזוהה.

דנה בר און: זה דברים שיגיעו לבג"צ והרצף הטיפולי שלי ושל 32,000 מטופלים לא ייקטע כי לכם נוח לחלק עב"מים.

דנה בר און: וכשאתם מספרים לי למה אתם עושים את זה ונותנים לי תירוצים שמחייבים אתכם ואז פתאום רואים שספק אחר כן יכול לחלק תפרחת, יש לי אמירה מאוד ברורה כאן לכל בעלי העסקים וגם לכם בממשלה חברים, העמותה הצהירה הצהרה מאוד ברורה וקראה לכל המטופלים, 32,000 מטופלים, לסרב לאפשר שינוי רצף טיפולי ומעבר לתרופות שמחולקות ברפורמה בלא סיבה רפואית טהורה ולא, רפורמה זו לא סיבה רפואית.

דנה בר און: וזכותו של כל מטופל לעמוד על הרצף הטיפולי שלו ומטופל לא חייב להכניס נציגים של משרד הבריאות לחדר, כמו שקרה בחדר של ד"ר תמר ישר בשבוע שעבר.

תמר זנדברג: אוקיי, דנה, קודם כל - - - תגיעי לסיום.

דנה בר און: אני באה ומודיעה כאן חד משמעית לכולכם, רוצים לייצא לחו"ל, סבבה.

דנה בר און: רוצים שכל העסקים שלכם יהיו בחו"ל, גם סבבה.

דנה בר און: המטופלים לא ייקחו חלק ברפורמה הזאת כל עוד המחירים הם בלתי שפויים, כל עוד נותנים להם מוצר בלתי מזוהה מזן שהם לא יודעים מה הוא ויכול לפגוע בהם.

דנה בר און: כל עוד מכריחים אותם לעשות את המעבר ברפורמה הזאת ולא עושים את זה מתוך הסכמה מדעת, ואם הדברים האלה יימשכו יהיה בג"צ, יהיה בג"צ, הבג"צ תוקע את הרפורמה והייצוא מותנה ברפורמה בדיוק כמו שהרפורמה מותנית בייצוא.

דנה בר און: אז אני מציעה שתיקחו גם את זה בחשבון.

תמר זנדברג: תודה רבה דנה.

תמר זנדברג: אני רוצה לומר שהישיבה הזאת מוקדשת לייצוא, נושא המחיר שבאמת הוא נושא חשוב, קודם כל כמו שאמרה שרונה עבור המטופלים הישראלים, פה זה באמת, קודם כל דבר שכבר קיים, דבר שני זה מטופלים ישראלים שלנו, תושבי אזרחי מדינת ישראל וחולים וזקוקים לטיפול רפואי, וגם יש קשר בין השניים אבל אנחנו רגע נתמקד ב- - -

יובל לנדשפט: כשיהיו 200 מגדלים אז המחיר גם ירד.

יובל לנדשפט: כשיש שני מגדלים זה מחיר תמיד גבוה.

תמר זנדברג: בסדר, הדברים נשמעו, הם דברים רלבנטיים, הם דברים חשובים, הם נרשמו בפרוטוקול ובהחלט ראויים לבחינה ולתשומת לב ונשמע כאן אפילו שמשרד הבריאות כבר עושה את הבחינה ואת תשומת הלב הזאת, אנחנו נמשיך לעקוב אחרי זה בנפרד.

תמר זנדברג: נציג המכס, תציג את עצמך, אחריו ד"ר חננית קולטאי ממכון וולקני.

תמר זנדברג: אחרי זה אם יש עוד גורם, קודם כל אנשים שלא דיברו מהציבור, אחר כך נתכנס חזרה להערות סיכום קצרות של משרדי הממשלה ונסיים איתך פרופ' שמחון כדי לנסות להתקדם מכאן והלאה כי אני בעיקר מוטרדת מזה ששמענו את הכל לרוחב אבל הרושם שלי שאין פה איזה ראש חץ שכרגע מוביל את התהליך וזה קצת מדאיג.

תמר זנדברג: בבקשה.

דוד חורי: אני אחראי בהנהלת המכס על היצוא הישראלי.

דוד חורי: לכשתתקבל החלטה שיהיה אפשר לייצא, הסחורה אמורה בעצם בסופו של יום כאשר תצא מהיצרן או החקלאי, אמורה להגיע לאזורים בפיקוח המכס, זאת אומרת כל המחסנים, שמייצאים סחורה ממדינת ישראל, מגיעים לאתרים בפיקוח שלנו, לגבי ייצוא בטחוני, יצוא יהלומים.

דוד חורי: סמים זה דברים שבעצם צריכים להסדיר פיקוח יותר מפיקוח רגיל כי אנשים יסתובבו בכל המחסנים האלה.

דוד חורי: דברים כאלה דורשים הסדרה.

דוד חורי: כל מה שאני רוצה לבוא ולומר שכאשר תתקבל החלט לייצא, צריכים לבוא ולהסדיר את זה איתנו כי יש לנו גם מערכת כלביה, כמות כזאת מתחילה בעצם להכניס את הכלבים לטירוף ואז זה מונע מהם לאתר את כל הסמים האחרים ולכן יש כמה משרדי ממשלה שחושבים שהם אחראיים על הפיקוח של המכס, לכן שני דברים צריכים להיעשות.

דוד חורי: אחד זה להסדיר את הרגולציה, מערכת רישוי שנדע מי מייצא ומי המשרד שנותן את הרישיונות והדבר השני, אנחנו צריכים לבנות תהליך והדבר לוקח זמן, שלא יקרה מצב שמקבלים את ההחלטה ואחרי זה נזכרים ששכחו.

תמר זנדברג: זאת נקודה חשובה.

תמר זנדברג: אני רק רוצה לומר גם לך פרופ' שמחון, זו נקודה ח שובה ואני חייבת לומר שבדיונים הקודמים כאן כשאנחנו ניסינו לדמיין איך הרפורמה תיראה, איך מתווה הייצוא ייראה עוד בשלבים המוקדמים יותר, אז באמת כל מיני דברים טכניים כמו הדבר הזה, כמו נושא של הסכמים עם מדינות, המון דברים עלו ונאמר שברגע שיינתן האור הירוק זה בדיוק יהיה מה שיצטרכו לעסוק בו בפרק הזמן עד שבפועל אותו חומר יגיע לאניות או למטוסים ויצא לאותן מדינות.

יובל לנדשפט: למטוסים.

תמר זנדברג: למטוסים.

תמר זנדברג: לכן אני חושבת שהדברים שלך מאוד רלבנטיים במובן הזה שאנחנו עדיין קצת בשלב גבוה ועדיין לא הגענו להמון המון דברים שיצטרכו כאן פתרון ואפילו לא התחלנו לעסוק בהם בגלל שאנחנו - - -

דוד חורי: התחלנו.

דוד חורי: רק עוד מילה אחת, גם הדברים האלה צריכים להסדיר מול מדינות יעד.

דוד חורי: מכסים במדינות יעד.

דוד חורי: אתה צריך לדבר מכס מול מכס, שלא נוציא וזה ייתקע במדינת היעד.

תמר זנדברג: לגמרי.

תמר זנדברג: וחלק ממה שנאמר כאן גם על ידי משרד החוץ והכלכלה בזמנו שכל היצוא הזה תלוי בהסכם בין מדניות, זה לא דבר שיושאר לשוק הפרטי לבדו, וישראל תייצא רק למדינה שייחתם מולה הסכם ברמת הממשלה וחתמה על האמנה, על מנת שנוכל להגיע לטפל בדברים האלה שהם בסוף היישום עצמו.

תמר זנדברג: סליחה מד"ר קולטאי, לפנייך אני אתן למשרד המשפטים כי רציתי לשמוע אותה קודם ודילגתי.

תמר זנדברג: בבקשה.

טלי שטיין: פשוט התייחסו כבר מקודם לדיון אצל דינה זילבר.

טלי שטיין: אנחנו, צר עולמנו כעולם הנמלה, כפי שאומרת שרונה, אנחנו מתייחסים רק משפטית ואכן שרונה צודקת שאנחנו התייחסנו משפטית אבל לא מבחינת מדיניות.

טלי שטיין: המדיניות היא רק לממשלה.

טלי שטיין: אכן נקבע שככל שיחליטו על מכסות וזה ניתן לעשות את זה ולא צריך חקיקה חדשה אלא באמצעות החקיקה הקיימת, היא צריכה להיות שוויונית בדרך של מכרז או בכל דרך אחרת, לרבות הגרלה.

טלי שטיין: זה היה הסיכום של אצל דינה זילבר.

תמר זנדברג: מבחינת

תמר זנדברג: כם כמשרד המשפטים, משמעות הקביעה של מכסה, משמעותה מעבר למסלול של מכרז או הגרלה, בגובה המכסה המקסימלית, גם אם אין כרגע במה למלא את המכסה הזאת.

תמר זנדברג: מדויק?

טלי שטיין: ככל שיחליטו ואכן תהיה תשתית עובדתית שזה מה שצריך ויעבירו את כל התשתית שתומכת בהחלטת המדיניות שאנחנו לא חלק ממנה, אז כן, צריכים לעשות את זה בדרך שוויונית, או על ידי מכרז או בדרך אחרת כמו הגרלות.

תמר זנדברג: אבל אם המכסה היא 50 ובשנה הראשונה יש רק עשר חוות או מגדלים או אנשים בעלי רישיונות שעומדים בקריטריון, מה משמעות ההגרלה כאן?

תמר זנדברג: כי קבוצת ההגרלה גדולה מהקבוצה שממנו הפול.

יובל לנדשפט: הגישו כבר בקשות 900, אז מה יגיד ה- - -

תמר זנדברג: אבל למה הגישו בקשות 900?

תמר זנדברג: ה-900 האלה לא יכולים לעמוד כרגע ב- - -

יובל לנדשפט: אני אפרט, בערך קצת פחות מ-600 כבר קיבלו - - -

תמר זנדברג: אבל אתה תיתן רישיון למישהו, זה כמו עם מוניות השירות.

איתן קופרשטוך: זה לא רישיון.

איתן קופרשטוך: רבותי, לכולם ברור שמי שיעמוד בכל ה-GP, ה-good practice, של משרד הבריאות, היק"ר, הם יוכלו בסופו של דבר לקבל גם היתרי יצוא.

איתן קופרשטוך: רישיונות עיסוק.

יובל לנדשפט: אם גם יש להם הסכם חתום עם החוליה הבאה בשרשרת.

איתן קופרשטוך: בדיוק.

תמר זנדברג: יש לי שאלה משפטית לגמרי, ממש שאלה מתחום כמעט תורת המשחקים, זו שאלה של לוגיקה.

תמר זנדברג: לא שאלה מקצועית.

תמר זנדברג: מהי הקבוצה הרלבנטית הגדולה שממנה יש לקחת להגרלה.

איתן קופרשטוך: אין סוף.

תמר זנדברג: אפשר להגיד שזה 900, אפשר להגיד שזה 10, נניח, כי יש רק 10 כרגע שעומדים בכל התנאים ומתוכם צריך להגריל.

תמר זנדברג: אבל אם מגרילים עשר, נניח.

תמר זנדברג: היום יש שניים, חגי פה אמר "אני מוכן לייצוא".

תמר זנדברג: האם אנחנו מגרילים מתוך אלה שמוכנים לייצוא, האם אנחנו מגרילים מתוך אלה שרוצים, שחולמים בלילה לייצא, שזה האין סוף?

תמר זנדברג: ממי אנחנו מגרילים?

תמר זנדברג: אולי אנחנו נחליט שההגרלה כרגע היא מתוך 2 ואם מתוך 2 צריך להגריל 50 אז אין כרגע בעיה.

איתי מלכיאור: הנושא מאוד פשוט.

תמר זנדברג: מי קובע את זה?

תמר זנדברג: שניה, רגע, זאת שאלה - - -

איתי מלכיאור: אני אענה על השאלה שלך בדיוק.

איתי מלכיאור: 900 ומשהו הגישו ו-500 מהם קיבלו.

תמר זנדברג: הגישו מה?

איתי מלכיאור: הגישו בקשה - - -

תמר זנדברג: אבל הם מוכנים לייצוא ה-900 האלה?

איתי מלכיאור: לא, עכשיו - - -

תמר זנדברג: אז מה הם רלבנטיים להגרלה על ייצוא?

איתי מלכיאור: אבל אף אחד - - -

יובל לנדשפט: 500 ומשהו קיבלו כבר אישורים ראשוניים לעסוק.

יובל לנדשפט: יכול להיות שחלק מהם בונים, יש - - - נמצאות באיזה שהוא שלב, השקעתם כספים.

איתי מלכיאור: את לא מצפה שמישהו ישקיע 10 מיליון דולר ואז ייכנס להגרלה.

תמר זנדברג: אתה יודע מה, לשיטת המשפטנים - - -

קריאה: כל אותם 900 הם לא מייצאים, הם לא אמורים לייצא.

קריאה: הם רק עוסקים בגידול זה לא קשור בכלל לנושא של הייצוא.

קריאה: אז אני אומר, אפשר להתחיל את הנושא של הייצוא ולאט לאט לצרף עוד ועוד.

איתן קופרשטוך: אני רוצה להתייחס פה לדבר שהעלתה חברת BOL.

איתן קופרשטוך: אנחנו מתנגדים לאיזה שהוא פיילוט כי פיילוט למעשה זה עוד פעם הכנסת מכסות.

איתן קופרשטוך: אין מצב.

איתן קופרשטוך: יש שוק חופשי, ובשוק החופשי ייכנסו מי שיעמדו בתנאים הסופיים ואולי יהיה מיליון שיגישו, בסופו של דבר השוק יתייצב על איזה עשרה מגדלים שמסוגלים לגדל ולעמוד באמות המידה, תאמינו לי זה יהיה טוב.

איתן קופרשטוך: אבל עוד פעם, עצם ההכנסה של איזו שהיא מכסה מרחיקה משקיעים בענף חדש.

איתן קופרשטוך: זה ענף רפואי וחקלאי ופוגעת בענף הזה, תפגע גם בענף הרפואי וכמובן תפגע בענף החקלאות.

איתן קופרשטוך: אנחנו מבקשים לא להתייחס למכסות בכלל.

תמר זנדברג: מאה אחוז.

תמר זנדברג: ד"ר חננית קולטאי, מכון וולקני בבקשה.

חננית קולטאי: תודה רבה.

חננית קולטאי: ראשית אני רוצה לדבר כאן על נקודה שעלתה ברקע אבל לא עלתה באופן ברור.

חננית קולטאי: דיברנו הרבה על כמות, אני רוצה לדבר על איכות.

חננית קולטאי: העניין של האיכות כאן קריטי ותלוי בייצוא ואני אסביר איך.

חננית קולטאי: אנחנו היום במקום מאוד ייחודי במדינת ישראל שבו אנחנו מובילים במחקר החקלאי והפרה קליני והקליני בנושא הקנביס הרפואי.

חננית קולטאי: כתוצאה מכך בעצם אנחנו מסוגלים היום להביא ולהגדיר יחד עם החברות להביא למוצרים שאין כמותם בעולם.

חננית קולטאי: הראייה שלנו של הקנביס הרפואי מובילה בעולם.

חננית קולטאי: כל הדבר הזה תלוי בייצוא.

חננית קולטאי: איך זה תלוי בייצוא?

חננית קולטאי: החקלאות תלויה בייצוא וזה ברור לגמרי, ואם אין חקלאות אז אין מחקר.

חננית קולטאי: כלומר גם המחקר וגם האיכות של המוצרים תלויה בחקלאות ובייצוא.

חננית קולטאי: מה שמאוד מדאיג אותי זה חלון הזמנים.

חננית קולטאי: ככל שעובר הזמן והוויכוחים הם כאלה ואחרים וכן מכסות ולא מכסות, אנחנו מאבדים יתרון יחסי.

חננית קולטאי: יש מדינות אחרות שנכנסות ובגדול, ותראו מה קורה בקנדה.

חננית קולטאי: אם אנחנו לא נזוז מהר ונגיע להסכמות מהר ללא סחבת, אנחנו מאבדים יתרון, לא רק יתרון כמותי אלא גם יתרון איכותי.

חננית קולטאי: יהיה לנו מעט מאוד להציע יחסית למדינות אחרות בעולם.

חננית קולטאי: זה בעצם המסר.

תמר זנדברג: תודה.

תמר זנדברג: אני רוצה לחזור אליך פרופ' שמחון, לסיכום.

תמר זנדברג: תראה, התרשמותי היא כזאת.

תמר זנדברג: העמדות פה די ברורות ואני מניחה שהכרת את זה עוד לפני הישיבה.

תמר זנדברג: ברור שיש כאן מחלוקת בתוך הממשלה או יותר נכון בוא נקרא לזה מחלוקת מקצועית בין המשרד לביטחון פנים לבין שאר המשרדים שבעצם הובילה לאיזה שהוא פס שהוא בעיקרו משפטי, משפטי מנהלתי ולא מקצועי או מהותי.

תמר זנדברג: שמחתי דווקא לשמוע שעל המהות, על הייצוא, על התועלת הכלכלית שלו, על היתרון היחסי הישראלי, על התועלת לכלכלה לתעשייה ולחקלאות, אין כאן חולק.

תמר זנדברג: שמחתי לשמוע את זה ואני רוצה להגיד שזו עמדה חדשה יחסית, היא לא תמיד ליוותה אותנו והוועדה הזאת מלווה את הנושא מזה מספר שנים.

תמר זנדברג: זה א'.

תמר זנדברג: אני חשבתי שנהיה פה בוויכוח כלכלי אם זה יביא מיליארדים או מיליונים, אני שמחה שזה מאחורינו, זה לא כל כך חשוב ואני לא בטוחה שמישהו יכול באמת לדעת.

תמר זנדברג: ב', העניין הוא שלפעמים וזה הרבה פעמים אני אומרת לאנשים שסביבי, הפרוצדורה גוברת על המהות במקום להיפך.

תמר זנדברג: זה נשמע לי המקרה כאן, כלומר אנחנו בעצם נכנסנו לאיזה שהוא מבוי סתום שבגלל אותה מחלוקת מקצועית שאני חייבת לומר, אני לא בטוחה שאני מקבלת את העובדה שהעמדה של המשרד לביטחון פנים היא מוספת כאיזה שהוא חסם בל יעבור.

תמר זנדברג: הם נתנו עמדה, אני יכולה להבין אותה, הם נתנו איזו שהיא הערכה מה מבחינתם יהיה ניתן לניהול מבחינת מניעת הזליגה והפשיעה, זה דבר חשוב, אבל א.

תמר זנדברג: הוא שרירותי, הוא לא מבוסס על איזה מציאות, וב.

תמר זנדברג: הוא עתידי מאוד, כי שמענו כאן שאנחנו לא עומדים בכלל בפועל להגיע למספרים האלה של 50 בעתיד הנראה לעין, לכן הגם שהעמדה היא חשובה וחשוב להקפיד על מניעת הזליגה והפשיעה, ואני גם מקבלת את דבריך, שאני מניחה שהם בשם ראש הממשלה שזה נושא שהוא מהותי לעניין, אין כרגע את ברוני הפשיעה בפתח שאנחנו צריכים לעמוד בפרץ.

תמר זנדברג: זה עם הזמן אולי יגיע לשם – נכון שצריך להיות עם יד על הדופק מעכשיו וכולי, בכלל בלי להתכחש לנושא הזה – אבל נושא מניעת הפשיעה לא עומד כרגע על הפרק.

תמר זנדברג: הוא עומד בחשיבה, אבל מה שעומד בפנינו זה ניהול תחילת הייצוא על היתרונות הכלכליים, התעשייתיים, כל מה שהוצג כאן באופן מאוד מאוד קונקרטי, ולמולו הצורך לנהל את התהליך עם יד על הדופק מבחינת מניעת הפשיעה והזליגה.

תמר זנדברג: אבל זה לא יעמיד את המשטרה במצב של אזלת יד או חוסר יכולת כח אדם להתמודד עם 50 חוות בטווח הקצר, כי אין 50 חוות ולא יהיו כאלה, כלומר זה משהו שחשוב לשמור עליו, לנהל אותו עקב בצד אגודל, אבל האתגר עצמו לא יוטל לפתחנו מחר.

תמר זנדברג: מנגד, הדרישה הזו מטילה אתגר אחר לפתחנו מחר שעוצר את כל תהליך ההשקעה, הגידול, ההתקדמות בתהליך.

תמר זנדברג: לכן אני כן מחזירה את הדברים אליך בשתי שאלות.

תמר זנדברג: אחת, איך בכל זאת אנחנו יוצאים מהפלונטר הזה, ושתיים – מכיוון שמשרד האוצר לא נמצא פה, כן מבחינת ראש הממשלה מי אחראי על התהליך, מי הקטר שמוביל את הרכבת הזו כי אני הגעתי גם לעוד איזו שהיא התרשמות כאן כי הדברים כרגע באיזה שהוא חתך רוחבי במקום אנכי.

תמר זנדברג: וזה מדאיג אותי.

יואל הדר: תרשי לי?

תמר זנדברג: חצי דקה, כי בזה אני רוצה לסיים.

יואל הדר: הדיון היה חשוב, אני שוב רוצה לחזור על - - - אולי לא הובנו בהתחלה.

יואל הדר: הנושא של המכסה חשוב לנו.

יואל הדר: הצעתי פשרה.

יואל הדר: שמה שיקרה בפשרה כפי שראיתם, הסבירות שיגיעו ל-50 היא לא סבירות גבוהה, לפי הערכות של היום.

יואל הדר: אז אמרתי, בהגיע ל-50 משרד הבריאות לא ינפיק יותר רישיונות.

יואל הדר: בהגיע ל-50.

יואל הדר: עד אז זה לא ייחשב כמכסה אלא כמעצור.

יואל הדר: מעצור שהממשלה תוכל לקבל החלטה.

יואל הדר: אם יקבלו המשרדים האחרים את העמדה הזאת ואני בטוח שא פשר לחזור למשרד המשפטים, זה לא ייחשב כמכסה, לא צריכים לעשות הליך שוויוני, ואז first in, ממשיך לרוץ עד ל-50.

יואל הדר: לכן זו הצעת פשרה שיכולה לקדם את זה, אבל המשרדים האחרים לא רצו לקבל את ההצעה האת.

יואל הדר: אם היו מקבלים אפשר היה להתקדם בתהליך.

תמר זנדברג: למה לא רצו, בגלל חוות דעת משפטית או בגלל - - -

יואל הדר: הם סברו שזה מהווה מכסה.

יואל הדר: אני סבור שזה לא מהווה מכסה.

יואל הדר: אם היה אפשר להתקדם בנקודה הזאת - - -

תמר זנדברג: זה ויכוח משפטי.

תמר זנדברג: השאלה אם הוא יוכרע ברמת היועצים המשפטיים של המשרדים או שהוא יגיע לבג"צ ואז הכל ייעצר.

יואל הדר: אפשר לחזור שוב ליועמ"ש של המשטרה, יש את המשנה, יש את היועמ"שים שלה, אם ירצו, אם משרד ראש הממשלה ירצה אפשר לבחון את הנושא הזה יש לזה דווקא ראייה חיובית לכיוון של מי שרוצה את הייצוא.

יואל הדר: הכוונה הייתה בפשרה.

יואל הדר: כי מאוד קל לי להגיד מכסה וזהו.

יואל הדר: לא הייתי צריך להציע את זה, הייתי אומר מכסה, הליך שוויוני והנושא הזה היה - - - באתי בכיוון חיובי להוציא את הדבר הזה, לקדם אותו.

יואל הדר: אז אם עוד משרדי ממשלה יחשבו כמוני זה יכול לפתור את הבעיה.

תמר זנדברג: אוקיי.

תמר זנדברג: תוספת חשובה דווקא בסיום הדיון.

תמר זנדברג: אני חוזרת אליך.

איתן קופרשטוך: אני הזכרתי שאין יצוא ללא המשרד לביטחון פנים כי זה גם מהווה איזה שהוא יתרון שלנו בייצוא.

תמר זנדברג: בסדר.

תמר זנדברג: תודה.

אבי שמחון: בניגוד אולי לרושם שנתקבל פה, הממשלה בסוף גוף מאוד מסודר.

אבי שמחון: בממשלה מי שקובע מהן הדרישות למניעת זליגה, זה רק משרד אחד וזה המשרד לביטחון פנים.

אבי שמחון: יש לכולנו דעות וזה בסדר גמור ואנחנו מנהלים דיון פורה, אבל בסוף מי שקובע זה המשרד לביטחון פנים והמשרד לביטחון פנים קבע שבהינתן המשאבים שעומדים לרשותו הוא רוצה למנוע מצב שבו יהיו יותר מ-50 בעלי רישיונות.

אבי שמחון: עכשיו, אנחנו גוף מסודר, הממשלה, מי שקובע איך אפשר להגיע ליעד הזה זה משרד המשפטים.

אבי שמחון: הוא אומר לנו "את זה אתם יכולים לעשות, את זה אתם לא יכולים לעשות" ואנחנו מאזינים ולכן קיבלנו חוות דעת מהמשנה ליועץ המשפטי מה הדרכים שעומדות בפנינו על מנת לעמוד ביעד הזה של 50.

אבי שמחון: לכן נכון להיום מה שקורה, זה שיש דיונים על היישום.

אבי שמחון: אני יודע שכולם רוצים ש"יאללה, בואו נתחיל" אבל אנחנו עובדים בצורה מסודרת, אנחנו בקצה של התהליך.

אבי שמחון: בקצה של התהלך יש דיונים על איך אנחנו מגיעים לאותם כללים שקבע המשרד לביטחון פנים בתור הכללים הנדרשים.

תמר זנדברג: אוקיי אבל מי מנהל את הדיונים האלה.

אבי שמחון: מי שמנהל את התהליך, זו השאלה שלך ואני אענה לך, מי שכרגע מנהל את התהליך זה בדיונים בין משרד הבריאות, משרד האוצר, המשרד לביטחון פנים ובהתייעצות עם משרד המשפטים, היועץ המשפטי לממשלה.

אבי שמחון: הם מנהלים את התהליך.

אבי שמחון: כל המשרדים הללו יגיעו להסכמות, יצטרכו להגיע להסכמות.

אבי שמחון: משא ומתן זה תהליך לא פשוט.

אבי שמחון: אנשים מסתכלים מבחוץ ואומרים, "הרי בסוף תגיעו להסכמה, נכון?

אבי שמחון: אז יאללה, למה לבזבז זמן" - - -

תמר זנדברג: לפעמים מגיעים להסכמה ואז נסוגים ממנו.

תמר זנדברג: כמו שראינו.

אבי שמחון: - - - אבל ככה הדברים עובדים.

אבי שמחון: התהליך של משא ומתן הוא תהליך שייקח קצת זמן, אני מקווה שהוא ייגמר במהרה, אני מקווה שזה לא הרבה זמן, יש רצון כן מצד כל הצדדים להגיע להסכמה, כל הצדדים רוצים את מה שהחוקרת מוולקני אמרה, כל הצדדים מבינים את מה שהיא אמרה, ואני מעריך שהתהליך הזה ייסגר בזמן הקרוב.

תמר זנדברג: מה זה זמן קרוב?

אבי שמחון: אני לא יודע להגיד אם זה ימים או שבועות, אני מעריך שזה לא יותר משבועות.

תמר זנדברג: כלומר אתה בטווח הזמן שבין ימים לשבועות, זאת ההערכה שלך.

אבי שמחון: זאת ההערכה שלי אבל כמובן שאני לא יכול להגיד מה יקרה בעתיד, אני רק יכול להעריך.

אבי שמחון: ולפעמים ההערכות שלי לא מתממשות, בדרך כלל הן כן מתממשות.

תמר זנדברג: טוב.

תמר זנדברג: אני רוצה לסכם את הדיון, אני רוצה מאוד להודות לך פרופ' אבי שמחון שהצטרפת אלינו אני חייבת לומר שבאמת הארת את עינינו ולפחות מבחינתנו כוועדה אני חושבת שהתהליך הזה נכנס למסגרת ולאיזה שהוא תלם.

תמר זנדברג: קודם כל לפחות הבהרנו מהן הסוגיות שעל הפרק ומה לא, וזה גם חלק חשוב מהדיון.

תמר זנדברג: אני רוצה לצרף את עמדת הוועדה, אני יודעת שאני מדברת על דעתם של חברי כנסת נוספים, אחד מהם נשמע פה ועמדתו הייתה די ברורה אבל יש גם נוספים ששותפים בתהליך הזה.

תמר זנדברג: העמדה שלנו רואה בייצוא הזדמנות גדולה מאוד למדינת ישראל, הזדמנות כלכלית, הזדמנות חקלאית והזדמנות של חדשנות ויזמות ברמה הבין לאומית.

תמר זנדברג: זה ענף שבו למדינת ישראל יש יתרון יחסי שנמצא כרגע בחלון זמן ייחודי, וזה יהיה נכון מאוד מצידה של מדינת ישראל לנצל אותו עם כל האופי הסטארטאפיסטי שאנחנו כמדינת ישראל יודעים לייצר.

תמר זנדברג: אנחנו מאוד רוצים לראות אותו וראינו כאן, יש לנו באמת משתי החברות שבאמת מקפידות לבוא לכאן כל פעם מהערבה דרך גורמים מהתעשייה שכבר באמת מובילים והם בקדמת הדרך ויש כאן עוד שלא דיברו אבל הם מדברים מדי פעם.

תמר זנדברג: אנחנו כל שבוע, כל חודש כאן בוועדה מסביב לשולחן הזה רואים הלכה למעשה את האנשים שמאחורי הדברים האלה.

תמר זנדברג: לכן הקריאה שלנו לממשלה, אני אנצל באמצעותך, לראש הממשלה ולמשרדי הממשלה בהובלת האוצר, הבריאות ובטחון פנים שציינת, לפתור את התהליך הזה בצורה המהירה ביותר והיעילה ביותר כדי שהתעשייה הזו תמשיך להתפתח, אנחנו עוקבים אחרי הסכנות אבל בשלב זה לא התרשמנו שהן כרגע נמצאות במצב של לעצור את התהליך אלא נמצאות במצב שאפשר בהחלט להתמודד איתן במסגרת המשפטית מנהלתית שהוצגה כאן ולהתקדם עם התהליך הזה.

תמר זנדברג: אני חייבת להגיד שלי נראה כרגע שהדרך, יש כאן די קונצנזוס בקרב משרדי הממשלה שצריך למחוק את תנאי המכסה מכיוון שהוא מסבך משפטית.

אבי שמחון: אין קונצנזוס.

אבי שמחון: מי שקובע זה משרד הבט"פ יש פה פקידים שזכותם להגיד מה שהם רוצים אבל בסוף מי שקובע זה משרד הבט"פ.

תמר זנדברג: שוב, משרד הבט"פ קובע את הדרך.

אבי שמחון: את התנאי שלא יהיו יותר מ-50.

תמר זנדברג: הוא קבע תנאי.

תמר זנדברג: הדרך להגשים את מה שהוא קובע, לא חייב להיות באמצעות תנאי, יכול להיות בדרכים אחרות.

תמר זנדברג: כבר עכשיו שמעת שהוא לא חייב להיות תנאי של מכסה, הוא גם יכול להיות מעצור.

תמר זנדברג: לא יודעת אם יש דבר כזה משפטית מעצור, אבל אתה יועץ משפטי, אולי כן.

תמר זנדברג: הנה, לדוגמה, כבר כאן הנציג עצמו שאמרת שהוא זה שקובע ואני מקבלת את זה, הציג דרך קצת שונה לממש את הקביעה שהוא עצמו הציב אז יש כאן איזה שהוא מרחב תמרון, אני מזהה רצון טוב, אני באמת חייבת להגיד שגם המשרד לביטחון פנים, הוא עובר איתנו פה תהליך.

תמר זנדברג: אני חייבת לומר.

תמר זנדברג: אותו יואל הדר ששמענו אותו לפני חודש ושנה ושלוש שנים, לא אישית אלא העמדה שאתה מייצג, אבל אתה מי שמייצג אותה, נשמע אחרת ואני בוחרת כרגע להסתכל על הצד הזה, להסתכל על הצד האופטימי של התהליך, אני מאמינה בו.

תמר זנדברג: אנחנו נקיים דיון המשך בעוד ארבעה שבועות מהיום על מנת לקחת את ה- - - ואנחנו נהיה עם יד על הדופק יחד איתכם, בהשתתפות נציגי אוצר, בריאות ובטחון פנים כמובן, מאוד חשוב לנו שאוצר יגיע וננסה לעוד ארבעה שבועות מהיום, נקבע עם מנכ"ל המשרד שהוא, אני מבינה, מוביל את התהלך הזה בתקווה לקבל פתרון ואם לא אז לקראת פתרון ואם לא אז עדכון.

תמר זנדברג: אני מודה לכולם על ההשתתפות.

תמר זנדברג: הישיבה נעולה.